
DANSK TUNGE. 



Tørstig jeg var efter Tavshed, 

de ensomme Stier jeg foer, 
jeg fyldte min Sjæl med Vover og Vind 

og sov ved den kraftfulde Jord. 

Sulten jeg var efter Sandhed, 
jeg råbte mod Fædrenes Mund — 

fik Svar, da der smerteligt rørte sig Liv 
i mit Væsens dybeste Grund. 

TILEGNELSE. 

Jeg gav mig i din Vold 
helt uden Forbehold. 
For dig står åben 

mit Væsens Løndom, den jeg har forsvaret 
mod Fjenderne med hvasse Våben 
og mod min Ven med Liste. 
Dig har jeg åbenbaret, 
hvad om mig selv jeg vidste. 

Så hvad de end er værd, 

den Håndfuld Digte her: 

Intet de borger, 

som ej jeg selv har sagt dig allerede 

om selv- og uforskyldte Sorger, 

om Viljens Fald og Flammen, 

om Hjærtets Lyst og Lede, 

indtil vi to fandt sammen. 

Hvad dig de Digte vil, 
som hørte andre til? 



Du ved jo, kære, 

at det var Længsel kun, og Lyst, og Drømme, 

ej Liv — som Elskov skulde være. 

Kun Livets Kilde kvæger, 

og af dens dybe Strømme 

har du først fyldt mit Bæger. 

Hvad jeg har lidt og stridt, 

synes mig alt nu dit, 

med dig forbundet, 

så dig jeg sveg, hvergang mig selv jeg svigted, 

og alt det lidt for dig blev vundet, 

som i min Kamp jeg vandt mig: 

Dig har jeg drømt og digtet 

så længe før jeg fandt dig. 

Da nu dig selv jeg ser, 

drømmer jeg ikke mer: 

Jeg lever vågen. 

Men tag de Toner, som mit Sind har nynnet 

i Natten og i Morgentågen: 

Dig søgte de — iblinde. 

Hvad søgende de synded, . 

tilgiv dem det, Veninde I 



VISNE KRANSE. 



VISNE KRANSE. 

I. 

Dit Legeme, det liflige, 
er her i mine Hænder, 
jeg føler det er levende, 

jeg kender det med Lyst; 
min Arbejdstræthed vugger du 

til Hvile ved dit Bryst, 
og mine Læbers Lueblod 

mod dine Læber brænder. 

Men flygtig kun og skuffende 

din Sjæl jeg bliver vår; 
min søger den, men hver for sig 

i Mulmet er begravet: 
Et vingemødigt Fuglepar, 

der flakker over Havet 
og skriger på hinanden -- 

men kun Stormen giver Svar. 

Jeg kender nok det Ansigt, 
som lyser mod min Rude: 
Sorgen går og venter mig derude. 

Men jeg vil låse Døren 
og lægge mig at sove, 
omsuset tyst og køligt 
af dunkle Drømmeskove — 

vil gtide som et Blad 
over stumme sorte Vande 
med Sommerstjærners hvidlige 
Lysning på min Pande. 

Jeg vil — ak nej, jeg vilde, 
men ved, jeg kan det ikke, 
jeg mærker bestandig 
min Fjendes kolde Blikke. 

Jeg kender jo det Ansigt, 

som lyser mod min Rude: 

Jeg ved jo, hvem der venter mig derude. 



III. 

Ej om Ord det gælder, 

Kder ikke heller. 

Hverken Flammen eller Blæsten 

bragte fordum Himmelgæsten. 



13 



Lidt er det at love 

Guld og grønne Skove. 

Hvem blev ej af Løfter sveget? 

Lov mig lidt — og giv mig meget! 



IV. 



Du rækker hen imod mig vel 
din rosenhvide Krans — 

Dog skælver dine Læber, 
dit Blik er uden Glans. 

Tror du, at jeg vil favne den, 
der favner mig med Gråd! 

Nej, Anger er for tung en Køl 
til Elskovs Blomsterbåd. 

Ret Elskov smiler morgenrødt 

og dufter af Viol 
og bøjer sig mod Elskovs Favn 

som Blomsten mod Sol. 

Men sådan elsker ikke du. 

Gærne du vel mig ser — 
din Modersarv, din Kristentro, 

den elsker du dog mer. 

Mig byder du Medlidenhed? 

Den Blomst er mig for kold. 
Kast hellere din Jomfrukrans 

på Golgatas Vold! 



V. 

En fugtig Sødme mine Sanser tynger 
med Duft af Poplers nyudsprungne Blade, 
Duft af Syreners hvide Blomsterklynger. 

Men ikke det, nej, ikke det alene 

fylder min Sjæl med denne bitre Grådtrang, 

gør mine Fjed så byrdefulde sene. 

Thi Nattens Vind, som vugger mig imøde, 
den hvisker mig et sorgfuldt Ord i Øret: 
Den du elsker, den du elsker — døde! 

Hun døde — for hun elsker ikke længer. 
Ja, hun er død — for aldrig mer vi følges. 
Over min Dør to visne Kranse hænger. 



VI. 

Højt klinger vore Bjælder, 

vi hører Sneen knirke, 

Skimlen er kåd, den pruster og den sparker. 

Mens varm vor Ånde vælder 

langs tindrehvide Marker, 

glider vi under Borgalleens Birke. 

Lidt skarp er Luften; Vinterdagen hælder. 

Dog ser endnu på Sneen 

Solskyggerne vi blåne; 

end står den spæde Måne 

kun som en Sky for Enden af Alleen. 

Og dær er MøUedammen, 

hvor Strømmen aldrig fryser: 

et frossent Vandfald over Hjulet hænger. 

Her har vi vandret sammen . . . 

Vi taler ikke længer, 

men lykkeligt min Piges Øjne lyser. 

Så kommer Skoven over Bakkekammen, 

med Rim på alle Kviste; 

de hvide Veje glider 

omkring til alle Sider, 

som om de hver sin lille Løndom vidste. 

De muntre Bjælder klinger, 

vi hører Sneen knirke, 

men alle Lyde skjuler sig i Skoven. 

Kun store Fuglevinger 

susende bort foroven . . . 

Den hvide Skovs hvælvede tavse Kirke! 

Lyt, lille du, mens Klokketoncr svinger 

sig bort igennem Lunden: 

For Natten vil vi bede, 
nu søger Sol sin Rede, 
nu er den klare Vinterdag udrunden. 

På Vesterhimlens Bue 

mægtig en Ild sig rejser, 

rød som Rubin den over Sneen flammer. 

Imod den røde Lue 

med stive sorte Stammer 

hist over Højene en Granskov knejser. 

Nu tuder Uglerne, og Ræven glammer, 

men Stjærnelil hos Stjærne 

går ud af Himmeltågen 

og tindrer Længslen vågen 

mod det uendelige, dybe Fjærne. 

Men du — du min Veninde — 

nu skjuler Nattens Sky^gger: 

Giv mig din Hånd herinde under Kåben. 

Ser vi end Stjærnen skinne, 

ser vi end Himlen åben — 

på Jorden sammen vore Længsler bygger. 



VH. 

Jeg gik mig ud alene 

tidlig en Julemorgen 

ad Lindegangen ned igennem Parken; 

rimhvide alle Stene 

og rimhvid Pløjemarken, 

men bagved Træerne lå blodrød Borgen. 

De hvalte Linde stod med stille Grene 

ned mod det gamle Dige: 

der var ej Lyd, jeg hørte, 

ej Strå der var, sig rørte, 

det var Forgangenhedens frosne Rige. 

Da så jeg Lyset fødes, 

da så jeg Solens Lue 

med purpurrøde Pile Skyggen splintre — 

så Parken gennemglødes, 

og Lindekupler tindre 

sølvskinnende mod solblå Himmelbue — 

så Borgen stråle i det blodig-rødes 

forunderlige Varme: 

Verden var frisk og modig, 

lysfyldt og farvefrodig, 

jeg skulde knuge den i mine Arme! 

Da kom i Lindegangen 

du langsomt hen imod mig; 

Rimdiamanter så jeg om dig spille. 

Min Verden, du var fangen! — 

Da løftede du stille 

din Hånd og lyttede, og jeg forstod dig: 

Fra Borgkapellet over Hestevangen 

hørte vi Klokken synge 

de gamle Melodier 

om Barnet, vor Befrier, 

/Som lod Alverdens Skyld sin Skulder tynge. « 

Men så det Lys, der brændte 

for Græker og Ægypter? 

Og Nordenfolkets verdens-vide Drømme? 

Ak, i mit Hjærte kendte 

jeg svulmende de Strømme, 

som går mod uudforskelige Dybder. 

Bange mit Blik op imod dit jeg vendte: 

Det lyste under Tårer; 

helt fyldt af Julefryden 

du lyttede til Lyden. 

Da frøs den kolde Frygt i mine Årer. 

Brat kom de barske Vinde, 

højt klingred alle Kviste, 

Bimsølvet faldt og knustes over Mulde. 

Sorte stod Parkens Linde 

Det gik vel, som det skulde, 

men det er tungt sin Kærlighed at miste. 



VIII. 

Ak, husker du, du lille, 

den Glans af Aflenskyen, 

da du kom op og tog dil Ord tilbage? 

Du måtte, nej, du vilde, 

og der var Gråd og Klage, 

til Sol gik ned vestude over Byen : 

Da blussed Skyerne med Purpur-Ilde, 

Tårnfløjene forgyldtes, 

Tagruderne blev røde . . . 

Af Solnedgangens bløde 

forunderlige Fred vi begge fyldtes. 

Med tårevåde Kinder 

og hede Øjenlåge 

stod vi og så det herlige derude, 

til Stadens gyldne Tinder 

og Rude efter Rude 

blev borte i en ferskenfarvet Tåge. 

Da mødtes vi, som Dråbe Dråbe finder 

i Kalken af en Lilje. 

Hvor var nu Ord og Grunde 

og Smerten og det Onde? 

Vi var ét Liv, én Hu, én kærlig Vilje. 

Hj ærterne var os fulde. 

Så gik vi ud at vandre, 

i Skumringen, mens Lygterne blev tændte. 

En let Oktoberkulde 

de visne Blade sendte 

svagt raslende til Jorden til de andre. 

Vi hørte Vognene langt borte rulle 

og travle Klokker kime; 

Sporvogne så vi skinne 

forbi Alleens Linde. 

Men vi var ene. Husker du den Time? 



IX. 

Ak, husker du, Veninde? 

Ser du de fjærne Høje. 

de blåner bort og bliver næsten sorte 

Hører du Voven rinde . . . 

Se, Himmeriges Porte 

vidåbne står med kobberrøde Fløje. 

Til Hvile segnede de sagte Vinde, 

ingen tør mere tale, 

thi fra de dunkle Kroner 

i »Dejlighedens« Dale 

sprudler der milde Nattergaletoner. 

Du sidder ved min Side, 

vi tier og vi lytter, 

vi sejler på den blanke Rosenlue. 

Ser vi os ud så vide 

mod Himlens høje Bue, 

men lønligt Hjærte vi med Hjærte bytter. 

Hvor svulmer vi af sød velsignet Kvide! 

Vi ved jo endnu ikke . . . 

vi ved, det kunde fejle, 

og skjuler vore Blikke, 

thi mødes de, så ved vi, de vil bejle. 

Men da (vi kan ej andet) 

da ser vi op, og smiler — 

os begge to står Tårerne i Øjet. 

Et Nu. Og ned mod Vandet 

har du dig atter bøjet, 

mens Båden hurtig imod Kysten iler. 

Din Hånd du tankefuld på Toften hviler: 

Vær stille, mine Hænder! 

De andre kunde spejde. 

Vent, Hjærte, skønt du brænder: 

Til Hånd, til Mund gav Øjnene mig Lejde. 

Hvor var dog det. Veninde, 

det gyldne og det sorte? 

Hvor var det dog, vi så os ud så vide? 

Om Bølgen lod sig binde, 
om Skyen lod sig ride . . . 
Nej ! Stormens Engel stængte Rigets Porte. 



I DØDENS SKYGGER 



Vi avles af to, vi fødes af en, 
men dø, det må vi alene. 



PÅ OPERATIONSBORDET. 

Dæmpet gennem matte Ruder 
højt fra Loftet Lyset falder. 
Båren fra min Barnealder 
aldrig af så bløde Puder! 

Kun af Moderfavnens ømme 
hvilesøde Bølger vugget 
har som nu jeg Smærtesukket 
åndet bort i lune Drømme. 

Men hvor er jeg dog? Jeg sejler 
mellem blanke Slotsfa^ader ; 
Murens gule Marmorplader 
skyggeagtigt Båden spejler. 

Nej, nu ved jeg . . . Uformodet 
står en Nonne ved min Side, 

V. Rørdam : Dansk Tunge. 2 

bleg og sortklædt, med sit hvide 
Ordensklæde over Hodet. 



Hen på hendes Bæltes blanke 
Sølvkors ser jeg hele Tiden, 
tænker på det — tænker siden : 
Hvor mon du løb hen, min Tanke? 

Alle mine Tanker svirrer 
sammen i en broget Lysning, 
og en sagte, kølig Gysning 
gennem alt mit Legem dirrer. 

Bort gled nu den høje Stue, 
svævende af Luft jeg bæres. 
Ild jeg ånder, jeg fortæres 
af en sød lyksalig Lue. 

Ingen Verdens Ting mig tj'nger, 
Sang fra fjærne Drømmeriger 
klinger dæmpet frem og stiger, 
svulmer, løfter mig og gynger. 

Ånderne fra Morgenrøden 
går mig strålende imøde. 
Er det Døden, som jeg døde, 
solig, salig er da Døden. 

Som de kom, de gyldne Toner, 
skyller atter de tilbage. 
Drøn i Drøn jeg hører brage 
tusend tordnende Kanoner. 

Drøn i Drøn, bestandig flere, 
Himlen flagrer som et Lagen: 
Dommedagen, Dommedagen . . . 



OPVÅGNET EFTER OPERATIONEN. 

Intet, intet før en tåget 
Trang der dæmrer til at drøfte, 
om måske jeg kunde løfte 
blot et Gran på Øjelåget. 

Om jeg kunde. For det trykkes 
af en Vægt, jeg ikke fatter. 
Men jeg prøver — atter — atter — 
og forundres, da det lykkes. 

Og forundres ved at linde, 
at jeg stirrer ind i Øjet 
på en over Sengen bøjet 
hjemlig og dog fremmed Kvinde. 

»Lig nu rolig, som De ligger!« — 
og jeg ligger ganske rolig, 
lyttende til en fortrolig 
sagte Lyd: Mit Ur, der dikker. . . 



FORAN DEN ÅBNE PORT. 

Ifald jeg kun kunde ligge min Krop 
så frisk og sund som før: 
Jeg stavrede gladelig Landet rundt 
og bad for hver Mands Dør! 

Kunde såsandt jeg hente hjem 

min Helsen, som forkom : 
Jeg kravlede gærnd paa mine Knær 

fra Danmark og til Rom! 

Foran mig venter en åben Port, 
kulmørk og knugende trang. 
Den må krybe møjsommeligt ind, 
der nys over Vejene sprang. 

Jeg vender mig om, og ser til Alt, 

hvorfra jeg skal mig skille. 
For nu er det mig, der skal derind: 

Mit Hjærte, vær dog stille! 

Der stiger i Brystet en Stormilod af Gråd, 

et vældigt Hav af Kvide: 
Havde jeg kun en Hånd i min, 

en Ven til at gå ved min Side! 

P^ØR LYTTED JEG — 

Før lylted jeg til Nattens Vind 
og så mod Solens Flamme 
og stirrcd dybt i Blomsten ind 
og fandt i dem og i mit Sind 
det løndomsfulde samme. 

Dør da nu jeg, men lever end, 

vil mine Digterdrømme 
engang vel tage Liv igen 
og suse gennem Blæsten hen 

og op af Blomsten strømme. 



VÆR STOLT, MIN SJÆL! 

Vær stolt, min Sjæl, byd Skæbnen Trods ! 
Rejs dig, min Sjæl, i din Ørneham! — 
Der stod en Strid over Klippens Kam, 
jeg så to mægtige Ørne slås. 
Bryst imod Bryst, og Sj^n i Syn: 
Det brændte gult under begges Bryn, 
og begges Vinger var brede, 
og begge skreg vildt af Vrede. 

Og hvergang sammen de Fugle foer, 
drev Blodet rødt af dem begge to; 
de hvæste, de hugg med Næb og Klo, 
skønt vingebrudne de faldt til Jord. 
Med ubrudt harmfuld Hu de stred, 
til ihob de tumled i Kløften ned: 
Jeg tænker, at end de vrede 
to Ørne kæmper dernede. 



HER KOMMER DE — 

Her kommer de og viser mig 
de hvide Vintergækker. 
Så ved jeg, hvor det pipper 
med Grønt i alle Hækker. 

Og Stæren er der udenfor, 
den fløjter og den snakker. 

Så ved jeg godt, hvor Solen 
er lun bag Hegn og Bakker. 

Stundom kan et Øjeblik 

jeg synes, at jeg kender 
den våde Muld med Foden 

og Græs med ipine Hænder. 

Et Øjeblik — så ved jeg strax, 

at jeg er syg og inde, 
berøvet Luft og Solskin 

og Jord og friske Vinde. 

Jeg gør mig kold, jeg gør mig hård. 

Jeg ved det jo så vel: 
Begyndte jeg at græde, 

så græd jeg mig ihjel. 



. I APRIL. 

Ak, min Længsel er stor 
a\, ud imod de rislende Vande! 
Salig er den, der med dybe Suk 

drikker af den kølige Vind, 
den, i hvis friske Hud 

Lyset let strømmer ind ! 
Himlen er i hans smilende Blik, 
— Sol, klare Sol — 
og han lytter til de rislende Vande 

Pigen går på den åbne Mark, 

svinger med sin Hue, 
ler op i den lysende Luft, 

kigger efter Lærkernes Sang, 
føler sit eget Bryst 

fyldt med svulmende Klang, 
synger en Takt, og danser en Takt, 

og stanser, hed som en Lue. 

Følfod-Blomster! og tænk, 

Myrerne har travlt allerede: 

Her ved det stynede Piletræ 

mylrer de, hvor Solen er varm. 
Bøjer man Øret ned, 

lyder den spæde Larm 
fjærnt, som Brus af en Menneskeby 

lyder over Hav eller Hede. 

Atter springer hun rask afsted, 

råber, så det klinger. 
Helt oppe ved Højskovens Bryn 

kaster hun sig pustende ned: 
Græsset er næsten grønt, 

Jorden er fugtig og hed, 
højt under Himlen Høgene står 

og klipper med de lynsnare Vinger. 

Knop der skinner ved Knop 

oppe i de mægtige Kroner, 

skinner af Guld mod det dybe Blå, 

svulmer efter Løvspringets Tid. 

Hen over Pigens Kind 

stryger sig Brisen blid 

— o, så blid som et bedende Kys — 

og leger med de blå Anemoner. 

Sød er Stærenes Fløjtesang, 

jublende den stiger, 
højt kvidrer den tykke Musvit, 

Spætten hakker løs på sin Bul. 

Luften er fyldt af Lyd, 

dufter af Græs og Muld : 
Sagtelig sænkes Øjnenes Låg 

over Drømmene, der lokker og viger. 

Let, så flygtig og let, 

— Vingerne de flammer og skinner — 
flakker en Sommerfugl hid og did, 

sænker sig på Jomfruens Brj'st, 
gynger med Barmens Gang, 

selv i Længsel og Lyst: 
Sommerfugle vil snart flyve to! 
— Drøm, Pige, drøm ! 

Sol igennem Hjærtet dig rinder. 



JEG TÆNKTE MIG — 

Jeg tænkte mig, når Våren kom, 
og Dagene blev lange, 
da stod endog den Seng vel tom, 
hvori jeg lå som Fange. 

Jeg tænkte: Ja, en Grav måske 
med Tusendfryd vil skinne! — 

Da gjorde mig en Blomstervé 
så sørgelig i Sinde. 

Men Våren, den forbarmende, 
har svunget Håbets Fakler 

og fanger mig i Armene, 
når jeg til Døren vakler. 

Hvad er så Had og Kærlighed 
og alle Hjærtets Vånder 

mod denne store Herlighed: 
Jeg lever, og jeg ånder! 



HER ER GODT 



H 



er er godt i disse lange 
med Linoleum belagte 



høje luftiglysc Gange, 
hvor man altid taler sagte, 
hvor Nischerne midt i den sorteste Vinter 
skinner med Primler og blå Hyazinther, 
der gennem den renlige sunde Karbol 
sødelig dufter til Saligheds Pris 
for Helgener, klædte paa Helgeners Vis, 
i brogede Klæder, med Gloriesol. 

Bedre dog paa disse svale 
Sygestuers Smertelejer! 
Der er Storm fra Dødens Dale, 
Sol, hvor Livet vinder Sejer, 
en Mark, hvor der bryder sig Kræfter mod 

Kræfter; 
ikke blot Legemet kendes derefter: 
Den Trodsiges Trods var et sønderbrudt 

Sværd ; 

vindtørre Blade den Kløgtiges Ord; 
igennem min Sjæl der et Ragnarok foer, 
da segned de Guder, som intet var værd. 

Her er godt i disse Gange 
til at gå og tænke rolig 
paa de gennemgangne trange 
Måneder i Trængsels Bolig. 
Til Natten jeg talte. Hans Øjne var blinde. 
Stum var hans Tunge. Jeg kendte min 

Fjende. 
Da vendte jeg mig til den seende Dag, 
spurgte mit Hjærte og fangede Råd: 
Mens Dagen er indey giv Dagen din Dåd! 
s(i vil imod Natlen han føre din Sag. 



I KLOSTERHAVEN. 



I. 

Bygen er forbi, nu skinner Solen. 
Søster Anna, 
se, nu sidder jeg i Rullestolen. 



Vil De, Søster? Kør mig til mit Hjørne! 

Å, hvor dufter 

Arabrabusken og de Æbletjørne! 

Ind til Bænken, helt derind. Så, Søster, 
se nu op ! 

Solskinsregn fra Grenene jeg ryster: 
Fang den, Søster! 

Åndedraget er så let hernede, 
og hvor Løvet 
blinker grønt i disse brede 
Jordbærbede ! 

Over Løvet og de mælkehvide 

Blomster ser jeg 

Svalerne og deres Skygger glide. 

Let som Svalerne og deres Skygger 

glider Længsler gennem mig. 

Jeg gad vide, hvor de Længsler bygger. 



IL 

Æbletræerne blomstrer nu — 

mig blomstrer Hjærte, mig blomstrer Hu. 

Liv, mit Liv, jeg vandt dig igen! 
Min Fod fik Mod til at danse! 

En Vår iår dog bandt mig igen 
sine Kranse! 

De trange Stuer, den tunge Stol: 
Farvel saa længe ! 

1 hvide Buer af Blomstersol 

gik jeg og hørte, hvor (iøgen gol 
fra Mari Vænge. 

Han gol — han galer — jeg tæller det ikke. 
Jeg drukner i Sol mine salige Blikke, 

jeg ligger og drikker Luftens Duft; 
Stærene spanker saa blanke og tykke, 
Græsset er spættet af Lys og Skygge; 
over mig snurrer de surrende Bier; 
Æbleblomsterne skælver og tier; 
somme er hvide, og somme er røde, 
alle de dufter dog Solen i møde, 
åbner under dens Glød 
pigefrygtsomme bløde 
Blomsterskød . . . 



H 



BAREN TILBAGE. 

I. 
Af cl Brev. 

vorlcdes jeg har det, Ven? Vidste du, 
Ven, hvad du spurgte! 



Dagene hvirvler omkring mig som visne 
Blade. Ensom staar jeg paa Marken; in- 
tet holder dem. 

Dårlige er mine Frugter, umodne falder 
de, uden Livskraft, før deres Tid. 

Kender du Sagnet? Bonden brød en Trolds 
Brev til Kundby Kirke: En vældig Sø var 
der i Brevet. Dog var ej den af bitter 
Gråd. 

Jeg vover ikke her i mit Brev at lægge 
min Sorg. Du skal jo bryde det. 

II. 
Efterår er det. 

Roser, kæreste Roser, duft ikke så! 
Lok mig ikke til længselsfuld at vende 

mig om ! 

Skælv hellere, Purpurmund du ! og du, 

Skarlagenkind, 
skynd dig at skjule din Glød! 
Høsten er endt, nær er den hærjende Nat. 

Ildhjærte, min Ven, Gloire de Dijon, 
dig beder jeg: bliv! Du er en 

Efterårsblomst, 
du er en Blomst for en Døende. 

Blødt kruser dit Blad sig, vådt er det af 

Dugg, 
blegt, men lysende dog, blegt som 

gammeldags Guld. 

Åbent er Vinduet. Udenfor 

vugger min Rose; Duften rinder herind, 

sval er den og sød. 

Sving, Rose, dit Røgclsekar! 
Kordreng er du i den herligste Helligdom. 
Kirkegang holdt jeg mig dær de Tider jeg 

kunde. 

De er forbi. 

Dødninger snart skal rejse sig op og gå 

mig imøde, 
række mig muldnede Kinder til Broderkys. 

Endnu ånder jeg dog 
Luft mellem Levende! 
Luft, som har ligget paa Stubbenes 

Morgenspind, 
leget med gult skinnende Lys 
gennem dunkle Lunde. 

Jeg lukker Øjet, og ånder Luften, og ser 
grønt lysende Græs i den dugvåde Engdal. 
Kuglekronede Sølvpile står der omkring, 
dragne paa Digel som Perler. 

Op over Bankerne aser sig Hestene, 
Plovjærnet trækker i grågul Stub sit sorte 

Spor, 
der spættes af Mågerne. 

Landet ligger i åben Skønhed. 
Alle de stigende, alle de faldende 
Liniers Ynde 
forsker Øjet og fryder sig. 

Helt ude i Horizonten 

kupler en lang Allé sine Kroner. 

Efterår er det. 

Stolt og bedrøvet står ved Grøften 

sølvkronet en Gåseurt, 

græder stille, med løftet Pande. 

Og en anden ser jeg ensom, 
ensom Havens Høstanemone. 
Hvergarnsdragt af ru hårdføre Blade bær 

den, 
højt den hæver de store Blomster, såre 

hvide, sorgfuldt hvide; 
svagt hælder de, tvungne til det af deres 

Tanker. 

Altid elskede jeg 

dem, der vover at blomstre, når andre 

blegner, 
når Dagene deler kun karrigt ud af det 

kære Lys, 
og Vinden er kold i de lange Nætter, og 

Vinter nær. 

Dem har jeg elsket. 

Aldrig var Vårens første Viols 

duftende dunkle Kalk, 

aldrig Højsommers hedeste Hose, 

aldrig var disse mig 

dyrebare som de, 

Børn af det sildige Efteraar. 

Drømte maaske jeg dybt i min Hu, 
at min Høst ej skulde blomstre? 



HIMLENS GUD 
HAR FÆNGSLET DE FIRE VINDE — 

Himlens Gud har fængslet de fire 
Vinde, 
knuget dem sammen og lagt dem under 

et Fjæld. 
O, hvor de stønner og vrider sig derinde! 

Råbte jeg Stormflodens Råb, svag var min 

Røst. 
Himlens Gud har fængslet de fire Vinde, 
ej med et Fjæld, men i mit levende Bryst. 



EN HILSEN. 

Jeg har mit Hjærte bristende fuldt 
af Tak til mange, mange, 
der smilede Solsmil til mig, 
når Vejene faldt mig trange; 
der trofast rakte mig Hånden; 
der skænkede skøn Musik 
og Sang til at gynge min Sjæl i Fryd 
og følge mig, hvor jeg gik. 

Til dem, der tog mine Tanker 

og viste dem Manddoms Veje; 
til dem, der mig ædle Syner gav 

i Farver og Form at eje; 

men mest, ja mest af alle, 

til nogle få, jeg ved, 
hvis Blik alene fyldte mig helt 

med Tillid og Kærlighed. 

En var måske en dyrebar Ven, 
En måske min Frænde, 

En har måske jeg mødt kun, 
men aldrig lært at kende. 
Det er ikke det, der gør det, 
det er ikke Tegn og Ord; 
du føler det kun, vidunderlig klart: 
Her elsker du, og tror! 

Og sådan gik det mig længst engang 

overfor dig. Veninde. 

Da tog jeg dig ind i mit Hjærte 

og gemte dig derinde. 

Vi skiltes, og vi mødtes, 

der skiftede Vind og Vær; 
men lå der imellem os Land og Sø, 

du var i mit Sind dog nær. 

Og ser jeg mig nu til den gangne Tid 
sorgfuld tilbage, 

da står af dig der en Guldglans 
over alle mine Ungdoms Dage; 
og lytter jeg, synger imod mig 
dit Navn, som før engang, 

den Gang, da du vakte til frygtsomt Liv 
min frygtsomme første Sang 

Dit favre, klare Asvn ! 
Jeg ved, i stormfulde Stunder 
har det været Stjærnen, der lyste frem 
og frelste mig fra at gaa under. 

V. Rørdam : Dansk Tunge. 3 

Dine Øjne skilte med roligt Lys 
de svulmende Skyer ad; 
og tit, når jeg sad bedrøvet, 
så strålede de mig glad. 

Og nu, da jeg ligger slagen, 
ak, thi min Dag var omme, 

mens jeg med Længsel så mig ud 
mod Øst, imod dens Komme — 
nu trøster du mig kærligt: 
Jeg lukker kun Øjnene til, 

så ser jeg dig, og jeg hører din Røst, 
så tit som mit Hjærte vil. 

Men du — du aner ikke, 

og kunde vel ikke heller, 
hvor mægtig en Strøm af Fryd og Kraft 

fra dig til mig der vælder. 
Du øver uden at vide det selv 

Yndes og Uskylds Magt. 

Tak fordi du er dejlig, 

og for alt hvad dit Blik har sagt! 



DE GRØNNE BLADE. 

Jeg gik i Alleen et Hfterårsgry 
og slamped i visne Blade. 
Månen drev som en grå lille Sky 

på Frosthimlens blånende Flade. 

Hin Poppel hist end iaftes stod 
med alle sine Blade de brede. 

Nu havde den fældet dem for sin Fod: 
Ak, Frost og Vinter og Vrede ! 

Men aldrig så var der et vissent iblandt; 

de var grønne og blanke som Silke 
med sølvgrå Rim over Ribber og Kant 

og de saftigt snoede Stilke. 

Jeg stod der længe, lod Tankerne gro, 

var nok vemodig i Sinde, 
dog var det, som om der var noget, der lo, 

i mit Hjærte, dybest inde . . . 

Dengang drømte jeg lidet om, 
at nær mig var den Time, 

da Sot skulde suge for Kraft mig tom, 
og Døden til Afgang kime. 

Men, skønt det nu er mig selv, jeg ser 
ifærd med Løvfaldets Smerte: 

Sært nok, igen er der noget, der ler 
i det dybeste Dj'b af mit Hjærte. 

TO ROSER. 

eg lukkede mine Øjne kun 
et Øjeblik i et flygtigt Blund. 
Jeg åbnede dem igen og fandt 
to Roser sat ved min Sengekant. 
To Roser, krusede bløde, 
dufter mig dær imøde. 



En er rød som en Kvindes Mund, 
en skygges af Kindernes Rødme kun. 

Jeg kysser de to, som glad jeg fandt : 
Hvad Hånd der brød, og hvad Hånd 

der bandt — 
havde jeg sligt at lære, 
var de mig næppe så kære. 

Men de er tavse, de dufter kun, 
de dufter i mine Drømmes Lund. 

Mit Hjærte smyger den Duft sig til, 

men Hjærtet véd ikke, hvad Duften 

vil — 

og attrår intet at vide: 

Blomster, duftende blide! 

KOM OG KYS MIG — 

Kom og kys mig, før jeg dør! 
Endnu har jeg i mit Hjærte 
meget Hårdsinds kolde Smerte: 
Kys mig, til det Frosne tøer! 

Kom, lad mig endnu en (iang 
sænke Øjnene i dine, 
Ivttc til dit Væsens line, 
solopfyldte Lærkesang! 

Kom og kys mig! Vil du, VcnV 
Lad mig døende fornemme, 
at hos dig min Sjæl var hjemme 
og engang når hjem igen! 



LYSET OG LUFTEN OG JORDEN — 

Lyset og Luften og Jorden — 
mest Jorden sukker jeg efter. 
Den skænkede mig, som Antæus før, 
uafladelig friske Kræfter. 

Fra første Gang den kendte 

min barnlige, spæde Fod, 

var den mig som en Broder og 

Ven, 
der alt mit Sind forstod. 



Og mangen Gang har jeg lagt min Kind 

imod Jordens kølige, hårde; 

den hviskede Trøst i mit Øre, 

den tog og skjulte min Tåre. 

Den bar mig bort fra de andre 

Børn, 
som voldte mig Fortræd, 
bragte mig Blomster og Blade, 
at jeg kunde lege dermed. 

Den viste mig Myrernes Tuer 

og Ortnenes kunstige (lange; 

Hillen red ud i sit blanke Kyras, 

og Pindsvinet tog den tilfange. — 

Saa blev jeg større; og Jorden tog 
og viste mig vidt omkring, 
lærte mig Sagn og Viser 
om Fortidens faldne Ting. 



Den Murstenshob var et Borgtårn, 
dær stod den spejdende Kure; 
Hav befores af brede Sejl, 
hvor Ploven nu måtte skure. 

Tingene, som jeg så dem, 
var ikke fra Evighed af; 
og andre ventede længselsfuldt, 
at de skulde synke i Grav . . . 



Min Søster lo med sin røde Mund; 

en Dag var hun død og kold. 

Der lå kun en Tue med Blomster, 

hun selv var i Jordens Vold. 

Jeg sad alene ved Graven: 
jeg kaldte: Er du derinde? — 
Men hun var tavs. Der susede kun 
i Græsset de sagte Vinde. 

Og andre lå dær tavse 

rundt om under Mark og Vej. 

Det Støv, der blæste, var Menneskestøv; 

men derpå tænkte man ej. 

Kun Jorden kendte det Hele; 

de Trætte gav den at blunde. 

Dog stadig der Liv fra dens Hjærte 

sprang, 

råbte med tusend Munde. 



Væld randt frem, og Fugl sang op, 

der spirede Urter og Strå; 

der åbnedes daglig Øjne, 

som undrende Lyset så. 

Og Jorden kendte det Hele; 
det var mig sødt at nemnie: 
Den talte i Suk, den talte i Sang, 
jeg lyttede til dens Stemme. 



Men ak! Nu ligger jeg fangen, 

syg jeg ligger og stiv! 

Læger og Nonner plejer mig, 

de plager mit arme Liv. 

Præsterne kommer og præker 
om Synd og Anger og Nåde: 
Jeg vilde, jeg kun en eneste Gang 
igen mig selv måtte råde! 

Jorden er våd af Efterårsregn, 

og bidsk den urolige Vind: 

Jeg slæbte mig ud på Marken 

og krøb under Diget ind, 

fyldte min Hånd med den fugtige 

Muld 
og så mod den drivende Tåge: 
Så lukked jeg trygt mine Øjne, 
lod Jorden over mig våge. 



BLANDEDE DIGTE. 



De salige få, 

som hørte og så, 

hvadenten Himlen var blå eller grå 

de vil sikkert min Sang forstå. 

Og Folk på Vejen 

med Vandrersind 

vil lukke den i deres Iljærter ind. 



s 



SKÆRSOMMERDUFT. 



I 



å du Aflenstjærnen skinne, 
spejlet i den dybe Flod? 



Nej, jeg så kun min Veninde, 
tankefuld hun hos ung stod 
Hendes Øjne så jeg skinne: 
Løndomsfulde Lys derinde 
fyldte mig med Længsels Højtid, 
evig Længsels dybe Flod. 



II. 



Månelyset glimtede på dugvåde Stier, 
drømmende drev jeg i den duftende Skov, 
Fuglene sad som mine Sorger og sov. 
Nattevinden susle mit Sinds Melodier. 

Blomsterhvide Tjørnes kuplede Krat 
lyste vidunderligt i Dæmring og Nat, 
Månelyset glimtede på dugvåde Stier. 

Broderligt hilste de alvorlige Træer, 

o 

Ander var nær, 

Nattevinden suste mit Sinds Melodier 



III. 



Fjorden er hvid i den dæmrende Nat, 
blank langt ud imod Havet i Nord. 
Sort står Brinkernes Tjørnekrat 
over den blegnende blanke Fjord. 

Bag ved Møllens løftede Vinger 
lyser en dæmpet gylden Tone. 
Stille de store Blade svinger 
hist i den høje Poppels Krone. 

Næsten er det, som om jeg sårer 
grusomt en, jeg selv har kær, 
hvergang jeg med de skarpe Årer 
kløver det blide Perleskær . . . 

IV. 



I Juninattens Dæmring så jeg en Villa 

skinne 

med Vindver og hvide Mure imellem grønne 

Linde. 

Langs Havediget gik jeg og trådte med min 

Fod 

Markvalmuernes Blade, det røde Blomster- 
blod, 

men inde langs med Stien imellem Kornet 

stod 

store tunge Knopper, der længtes efter 

Dagen 

for sitrende og glitrende at folde fuldt sig ud 

og føle Solens Ildkys på deres køle Hud 

mod uberørte Bryster af purt Skarlagen. 



En lille Lærke vågned og smutted af sin 

Rede, 
men putted sig igen mellem Markens høje 

Strå. 
Dær stod den unge Hvede, dens Blade var 

så brede, 
og tunge perlegrå Dugdråber lå derpå. 
Foran mig skvulpcd Sundet i spæde Tåger 

hyllet. 

af Stjærners Kys fortryllet, magtstjålet, 

bølgebundet. 
Sagte så jeg det glide 
mod Himlens rosem-ødmende Morgenside. 



Så kølige, så rene, imellem Tang og 

Stene 
de runde Vande skvulpede, og jeg var helt 

alene. 
Så klædte jeg mig nøgen på Badehusets 

Bro, 
jeg knejste i min Styrke, jeg strakte mig 

og sprang: 
Det bruste højt omkring mig. Skumbobler 

fløj og klang — 
så bar det mig, det løftede, jeg lå deri 

og lo. 
De favnede, de bar mig, de svale bløde 

Vande, 
de kyssede mig stille på Hals og Pande . . . 



. . . Så gik jeg op i Land, 

og ned ad mine Lemmer drev det salte 

Vand; 
fra Haven strøg, imod mig den blide Ro- 
senvind, 
den åndede mig Længsel og Savn i Sind. 

Jeg tænkte mig: Således vil vel en Hav- 
mand stige 
fra Dybets dunkle Rige den stille Som- 
mernat 
og vandre hvid og nøgen ad Grus og grønne 

Stier 
og lytte til sit Hjærte, mens hele Verden tier, 
og beruse sig i Duften, som fylder Mark 

og Krat — 
skælvende og sky og beredt til at fly, 
så snart en Fugl i Drømme kun ryster sine 

Vinger, 
så snart et Blad af Poplen i Luften svinger. 



Måske er der et Møde, han frygter og attrår, 
så blot en flygtig Tanke får hans Hjærte 

til at gløde, 
og Blodet sin Springflod igennem Brystet slår ! 
Det er der, ja jeg ved det; jeg så, hvad 

ingen måtte, 
jeg så den unge Pige, den slanke Luftens 

Datter, 
da hun sommerluftomsuset gik ud af Bade- 
huset 
og blomsternøgen trådte på Trappen, hvor 

hun stod 
og strakte ned sin Fod med sagte kilden 

Latter. 

Hun følte Vandet rulle, hun gyste ved dets 

Kulde, 
og med de spæde Bryster, hvert som et 

Liljeblad, 
hun vendte sig mod Solen, indsuged barn- 
ligt glad 
den søde gyldne Varme med al sin hvide Hud, 
før i de friske Vover hun kækt sprang ud. 



Og siden har jeg jaget så vidt som Bølge- 
slaget 
og kastet mig og klaget ved fjærne Klip- 
pers Fod, 
har stridt med kolde Strømme, der strøm- 
mer dybt i Dybet, 
har splittet Fiskestimer og skræmmet Hav- 

bundskrybet, 
svømmet i Måneiimcr på den hvirvel- 

kruste Flod, 
oj), hvor i Fossens Bulder med Skumsvæv 

om Skulder 
Strøm karlen trodsig stryger sin Violin, hvis 

Toner 
over sitrende Birkekroner med Stormsus 

fyger. 

Hvad hjalp del mig at flygte, hvad hjalp 

det mig at stride, 

nu ved jeg dog med Hjærtct, hvad før kun 

Tanken vidste, 
at jeg er skabt til Længsels evige Kval at lide, 
skabt med en Sjæl af Savn — og en Boble 

kan briste, 
og dens Skal glider ud i det Dyb, hvorfra 

den kom, 
men en Søn af Storm og Sø, hans Savn 

kan aldrig dø, 
han lider ved at føle sin Sjæl som Boblen tom 
— et evigt Tab, skønt aldrig han havde 

noget at miste — 
og ønsker, at han kunde som Boblen briste. 



Dog var der for min Sygdom én Lægedrik 

til Helse, 

Et kunde frelse : 

Hvis Luftens slanke Datter, den blomster- 
hvide Pige, 

hun, som går på Jorden med spændig- 

sikker Fod 

og har Sol i sit Blod, og hun ser mod 

Himmerige, 

hvis hun mig kunde skænke sin Sjæl i 

Kærlighed, 

thi den er lig den milde ustanselige Kilde, 

den synes svag og lille, dens Bund dog 

ingen ved. 

Hun kunde, hvis hun vilde! Håb tvang 

mig til at frygte, 
Frygt tvang mig til at flygte, Håb drog 

mig atter til: 
Hun kunde, hvis hun vilde. Måske hun vil. 



Af Rosen har jeg krystet al Duggens Rosen- 
olie, 
af hundred Blonisterhegn rystet mig duftig 

Regn, 
af Hylden og af Rønnen og den gyldne 

Kaprifolie. 
Med Friskhed har mig Bladet, med Sødme 

Blomsten badet: 
Så skrider da jeg Havmand ad de halv- 
dunkle Veje, 
med bølgevante Lemmer omflydt af lunken 

Luft, 
ør af Længsel og Duft, o]) mod det Hjem, 

der gemmer 
bag hint åbne Vindu min Længsels hvide 

Pige. 
Gardinets lette Flige mod Natteluften 

skærmer, 
skælvende jeg mig nærmer og skyder dem 

tilside : 
Dær hviler hun, den hvide, på snehvidt 

Pigeleje — 

Hvor drømmer nu mon Sjælen, som jeg 

vil eje? 



Og var jeg nu den Havmand, da steg der 

i mit Sind 
vel en Stormflod af Lidenskab og slængte 

mig derind! 



Bliv kun du. Barnlille, i Drømmens Ro- 
senhave, 
hvor din Sjæl vælder ud i en klar og 

kølig Kilde! 
En Røver søger Rov, og en Tigger tager 

Gave, 
min Sjæl er rig og har ej sligt Behov. 
Den er rigere end din, uendelig vid og 

stor, 
du selv er kun en Vandlilje, vugget ved 

dens Kyster, 
og Stjærnerne som Blomster på dens brede 

Marker gror, 
og gennem dens Himmel råber de stærke 

Stormes Røster. 
Dog inat er der stille på min Sjæls hvide 

Stier, 

dær vandrer jeg og lytter, mens Verden 

tier . . . 



Endnu var alting tyst. 

Men da jeg så mod Sundet, var Tågen 

brat forsvundet, 
og Landet lå hinsides dagklart og farve- 
lyst. 
Igennem Haven hvisled den lette Morgen- 
vind, 
med Et var Luften sval. 

Skjult i den grønne Lind slog højt en 

Nattergal. 



V. 



Nu må Natten segne, 
blegne Månens blanke Horn; 
Vinden vifter allevegne 
i det unge Korn. 
Langs min Sti 
driver Damp forbi, 
op i Luften, bort deri. 

Bag de grønne Brinker 

o 

blinker Åen, dyb og klar; 

sagte slår de første Finker, 

andre giver Svar. 

Dag er nær; 

1 de dunkle Træer 

fløjter højt en frejdig Stær. 

Marker, Qærne Diger 

stiger nu i klare Strøg; 

Skygger fæstnes eller viger, 

Himlen bliver høj. 

Junigry: 

Mod det hvide Ny 

rødmer Dagens Rosensky! 



VI. 

På Vejen ruller en Vogn forbi, 
og langt bagefter det støver. 
Køerne ligger og gumler 
midt i den duftende Kløver. 

Karlene sidder på Præstebjærg 
og snakker med Byens Piger. 

De ser gennem Sommeraftenen 
ud imod flærne Riger. 

Ind mellem sortnende Kyster og Øer 
glider de gyldne Strømme. 
Nu bliver de kådeste Hjærler 
forunderlig blide og ømme. 

Langsomt lister den hvide Røg 

op over Eng og Vange. 

Der lokker en Violin 

langt borte med klagende Sange. 



o, KUNDE DEN VILDE VIND - 

O kunde den vilde Vind 
jeg tvinge, 
skyde den under min Skulder ind 

som en Vinge — 
da fløj jeg ud i Uendelighed , 

til et Sted som ingen i Verden ved. 
Dær vilde jeg hvile ganske tyst 
og høre Stjærnerne klinge 
og se, hvor smukt, mørkt eller lyst, 
de drog deres evige Ringe. 

Dyb under Dyb, dybt i mit Sind: 
O, kunde den vilde Vind 
jeg tvinge! 



V. Rardam : Dansk Tunge. 



GID DU VAR FRISK — 

Gid du var frisk, min Elskede! 
Du er smal om din yndige Kind, 
og selv når Døren er stænget, 
iiiærker du Blæsten ind. 

Gid du var glad, min Elskede, 
og igen havde let ved åt le! 
Lo du end til de andre, 
så var det dog smukt at se. 

Stormen har samlet Skyerne, 
det er Solen, der splitter dem ad: 
En anden gjorde dig sorgfuld — 
gid jeg kunde gøre dig glad! 



VED KIRKEGÅRDENS LÅGE — 

Ved Kirkegårdens Låge 
står vi og titter 
ind ad det sorte Gitter. 
Alleens Popler sløres 
af sølvhvid Månetåge. 
staden er fjærn, kun som et Brus den høres. 

Du mærker det, Veninde? 

Elskov, der døde, 
dufter os tungt imøde. 
Dær gror kun purpursorte 
og hvide Roser inde, — 
gror over Lig, bagved de stængte Porte. 

De stakkels kolde hvide! 

Dær, hvor de lyser, 
ligger en Mø og fryser. 
Det Liv, som lidet savnes, 
må længes end og lide. 
Mej, skal vi dø: Elske dog først, og favnes! 



EPIGRAMMER. 



I. 

»Tngen ved, hvad Tiden bringer«. 

X Ved da du, hvad den har bragt? 
Med sit sidste, først det sidste, 
får sit første Ord den sagt. 



II. 

Andre gav mig deres Elskov, 
gav mig alt — og gav mig intet. 
Du kun tvang mig til at elske, 
gav mig intet — gav mig alt. 



JEG SELV VAR LIDT AF EN JÆGER 

ENGANG — 

Jeg selv var lidt af en Jæger engang, 
da lystig og let mit Hjærte sprang. 
Med Husbonds Bøsse til Skovs jeg gik 
og så mig om efter Jægerskik. 
Mangen en Dag i den spæde Vår 
jeg støvlede langs med Åens Skrænt 
med Bøssen i Armen og Piben tændt 
og Tasken over det venstre Lår; 
og langsomt drev den duftende Høg, 
omkring mig hang den og fulgte med; 
og Åen væltede strid og høj 
sit sagte rislende Vand afsted; 
af Væde var Jorden pladrefuld, 
det drypped af Gren, det drev af Muld, 
dog, Luften lokkede. Solen trak, 
Græsstråene pippede trøstig nok, 
og Anemonernes muntre Flok 
de hvide Nakker i Været stak. 

Men hist, hvor den filtrede Tjørn gav Læ, 
lå Sneen end i en snavset Vold, 
en snevandsbækkende Dværgebræ, 
og gjorde Luften i Skyggen kold. 

Med cl min Hund ubevægelig stod 
med Poten løftet og Stjærten stiv; 
og der snurrede op af de visne Siv 
paa butte Vinger et Fugleliv, 
og bum! det faldt ved en Ellerod; 
og Hundens savlende Kæber slap 
den spættede Sneppe for min Fod, 
mens fra det knuste Næb der knap 
drev et Par Dråber højrødt Blod. — 

Og mangen sildig Oktoberkvæld 

med Jorden skorpet og Himlen klar 

jeg gennem duggede Bregner skar 

en Gensti ned under Bakkens Hæld; 

jeg satte mig hen paa en Bøgebul 

med Bøssen lagt over begge Knæ 

og så det bladtynde Birketræ 

gennemglimtet af Måneguld; 

og mellem de sorte Skove lå 

Mosefladerne sølvergrå 

med sorte og sære Skygger på; 

og der rørte sig Fugl i de stive Trær, 

og den store Hornugles dybe Brum 

klagede pludselig ganske nær, 

og så var atter al Jorden stum: 

Til — tys ! — der knækkede Kviste dær ! 

og der raslede Løv ! — og herskertryg 

en kronet Hjort kom spankende brat 

på Grønningen ud fra et sumpet Krat 

og knejste højt i den blege Nat, 
saa Takkerne rørte den slanke Ryg: 
Et Glimt, et Knald, et Spring, et Fald, 

et langt ud rullende Genlydsgjald 

og jeg gik frem, mens rolig-stolt 

det rygende Rør i min Hånd jeg holdt: 

Da følte jeg mig saa gudestærk 

som om Verden var mine Hænders Værk! 



STUNDITM DRØMTE JEG MIG 
EN DRØM. 

S tundum drømte jeg mig en Drøm, 
der vidt jeg vandred i Lund under : 
Naar Hjærtet stanser den røde Strøm, 

vil det af mit Liv, som ej kan dø, 
rive sig løs fra den døde Krop, 
og blande sig i og jage med 
den friske, farende Blæst afsted, 
strejfe Marken og hvirvle sig op 
og stryge hen over Skovens Top, 
sænke sig blødt med flyvende Spind 
og sejle i kølige Skygger ind, 
suge Skovens mangfoldige Duft 
og synge og suse i Løv og Luft 
og endelig lægge sig trygt til Ro 
på Skovsøens glitrende Månebro, 
for atter at vågne ved guldrødt Gry 
til evindelig Jagt mellem Skov og Sky. 



HINDBÆRPIGEN. 

Det var i Hindbærplukningens Tid. 
Kørevej skanten var støvet-hvid, 
og alle Trær 
stod og trak saa tungt deres Vær. 

Dybt i Skoven laa der et Kær 
og blinkede med sit sorte Vand. 
Der knejste Mjødurt ved dets Rand, 
og en stærk bedøvende Honningduft 
fyldte den hedesitrende Luft. 

Fra Kæret løb der en spinkel Bæk 
klynkende gennem en sumpet Dal 

og smutlede væk 
ind under en mandshøj Bregnehæk — 

en Hindbærsal, 
hvor tunge Klaser af moden Frugt, 

saftigt svulmende, mørkerød, 
imellem de grøngrå Blade smukt 
strålede med Karfunklers (ilød. 

Ej Strå der svajed, ej Løv der skjalv. 

Jeg stod på Stien og så og så: 

Gult strimede Lyset ned på skrå 
igennem en Rift i det mørke Hvalv. 
Det væltede ned så hvedegult, 

over et — var det et Barn, der stod 
til de slanke Hofter i Krattet skjult? 

En rødt guldskinnende Fletnings Flod 
glat og blank og vægtfuld gled 
over Nakkens frygtsomme Hvidhed ned ; 
hendes blege Pande og blege Kind 
ligesom sugede Lyset ind; 
men dybt i Øjnene dunkelgrå 

i et Væld det lå 
og så sørgmodigt i Verden ud; 
smal var Mundens røde Hud, 
men buede sig alvorligt-blød, 

hindbærrød, 
som om de sødeste Kys den bød. 

Hun løftede let sin runde Arm, 
mod Trøjen spændte den spæde Barm. 
Hun dækkede Kurven med Løv og gik, 
men skænkede aldrig mig et Blik. 
Forbi hun gik på sin nøgne Fod, 
som vidste hun ikke, hvor jeg stod. 

Jeg stirrede efter den brune Hæl, 
fremad fløj den i bløde Kast, 

næsten som om den havde Sjæl, 

og kaldte : Kan du, så hold mig fast ! 

Men tag mig én, og tag mig to, 

en Tåbe søger ad Elversti. 
Så gik jeg at høre Græsset gro, 

skød mig en Høg, der fløj forbi ! 



IDYL. 

Festen er forbi, Bruden er forsvunden — 
Brudgommen med — nu slukker de 

derinde . . . 
Hører du, hvor sagte det suser i Lunden? 
Mærker du de blomstrende Linde? 
Ak, hvis jeg var Brudgom — og du var 

min Brud . . . 
Nej, jeg skal tie. Kom lad os vandre! 
Ned igennem Haven, så smutter vi ud. 
Skynd dig ! Å, der har vi de andre ! 



Hvem er det der ler? Stille, vi må liste. 
Se, der er Lys bag Bedstemors Bude. 
Mener I, at hun faldt i Søvn, hvis hun 

vidste, 
hvem der nu er sammen herude? 
Å, men det var syndigt at sove inat — 
Roserne står med dugtunge Grene. 
Den er til dit Bryst. Giv mig en til min 

Hat. 
. . . Mere ... Ja, hvad kunde jeg mene? 

Lågen er i Lås. Se, de hopper over! 
Natten er Slør. Hvem tænker på det hvide. 
Kom og lad mig løfte dig, Lovene sover, 
andre får det aldrig at vide. 
Å, hvor du er let, som et Barn på min Arm : 
Var vi alene, slap jeg dig ikke — 
lænede min Kind til din levende Barm, 
lo ad dine truende Blikke. 



Beder du mig smukt, slipper du med 

Skrækken ; 
kun for en Tid dog, dærpå må du stole. — 
Nej, vi kan jo høre dem ; omme bag Hækken 
skimter jeg Elisabeths Kjole. — 
Hun og hendes Fætter? Jeg tror, at du vil! 
Hør kun, hvor højt og lystigt de snakker. 
Vædder vi? Nej, virkelig! Afskyr du Spil — 
ligemeget hvem du har til Makker? 



Kender du de grå Poppeltræers Blade — 
ser du, de skælver — hører du dem suse? 
Underligt så stille den støvhvide Gade 
bøjer sig om Haver og Huse. 
Hyldebusken henne ved Hjulmandens Gavl 
lyser af Blomster, dufter i Natten — 
Vinduet står åbent med blinkende Tavl — 
Så du? Den sprang ind. Det var Katten! 

Ja, hvor det er kønt: Alle disse lette 
lysklædte Kvinders Vandring op ad Højen. 
Mosekonen brygger. Den vidtstrakte Slette 
bølger som et Hav under Røgen. 
Gårdene er Øer, der ligger deri — 
Poplerne står tungsindige sammen — 
Nede for vor Fod, ved det ny Mejeri, 
blinker der en Stjærne i Dammen. 



Stakkel, er her glat! Kniber det med 

Bakken? 
Ræk mig din Hånd da, tåbelige Pige! — 
Ikke dær i Græsset, nej, sæt dig på Frak- 
ken — 
Under du mig en af dens Flige? — — 
Undskyld, mine Damer? En firstemmig 

Sang? 
Ja. — Dær er Bassen, her er Tenoren. 
Sommernatten lytter. Så fyld da med Klang 
Stilheden — Himlen og Jorden! 



Syng nu, jo, syng med! Jeg vil høre efter. 
Ak, men hvor spinkelt Stemmerne dog 

klinger ! 
Rummet er for stort; kun de himmelske 

Kræfter 
fylder det med brusende Vinger. — 

Syng I kun alligevel, syng som I kan, 
tolk i Jer Sang, hvad Ord ikke turde. 
Længselsfulde Toner fra Timernes Land 
løfter sig til Evigheds Porte. — 



-— Går de? Lad dem gå! Tør du? Jo, 

du bliver. 
Kun et Minut, det kunde du da gærne. 
Læn dig imod Diget. Se Skyen, der driver, 
ridser sig itu på en Stjærnc. 
Andre kommer sejlende. Sky over Sky, 
Stjærnerne blegner, ak, de forsvinder. 
Gid de kom igen! Jo, det klarer påny. 
Se kun, hvor de voxer og skinner. 



Havet? Det er dær. Ser du, hvor jeg peger, 
dær, hvor en Sky har månehvide Rande. 
Månen er i Skjul, men dens Lys vinder Sejr, 
blinker på de vældige Vande. 
Se, det skyller frem i en skinnende Flod, 
blankt som et Sølv, den hvideste Vove: 
Kysten dukker op; den er sort derimod, 
tegner sig med Banker og Skove . . . 



Ja, nu må vi gå. Nu er de nok hjemme. 
— Alting er tyst i Sommernattens Skygge. 



88 



Giv mig kun et Tegn, som jeg aldrig 

kan glemme, 
et, hvorpå min Længsel kan bygge. — 
Elskede, du véd det — så svar mig da nu! 
Græd ikke — nej — men kys mig. Veninde — 
Så, nu må vi gå, allerkæreste du — 
ned imod de blomstrende Linde! 



MØN. 

Aldrig er Østersøen i Ro, 
^ den kaster sig mellem de kolde Kyster, 
og stormer det, fråder de stærke Vande, 
så Klinten og Klipperne ryster. 
Thi stride Floder strømmer deri 
fra Riesengebirge, Rusland og Polen 
og Qærnt fra det Fjæld Sulitjelma, 
der ser imod Midnatssolen. 

Smalt er Østersølejet 

for Flodernes voxende Flom, 

ilende styrter de ud imod Dybet 

i dristige Drømme derom. 

Der ligger et Land i Vejen: 

Skumlet skylles det bort med det samme. 

Nej! Det løfter sit skinnende Skjold 

og bryder de brusende Kamme. — 

Danmark, Rarn af det stridige Dyb, 
mod Dybet er Møn dit skinnende Skjold; 
dog må der Mænd til at værge 
mod vildere Fjenders Vold. 



90 



Det var i Læ af den hvide Klint, 
at bøjet du spændte din Bue 
og skød med den flammende Brandpil 
Vendernes Lejr i Lue. 

Hvor Kræmmeren så fra Borre Bryg 
sin krydderduftende Sejler, 

o 

blinker nu mellem Blomster en A 

i de græsbevoxede Vejler. 

Dog endnu løfter sig Høje-Møn, 

As over Ås, i en svulmende Vove 

med Byer og Gårde som glidende Spåner 

og Skum af de grønne Skove. 

Sommerspiret er solskinshvidt, 

sort hænger Ørnenes øde Rede; 

det risler i Maglevandsfaldet, 

det syder og suser dernede. 

Vogt på din Fod: Et svimlende Svælg — 

Hav, der ud imod Himmel rinder — 

Kløfter og skridende Skrænter 

og takkede Tinder, der skinner. 

Men når den østlige Efterårsstorm 

med Rovdyrs-Jubel i Natten jager, 

og Brændingen brøler, og Havet stiger, 

og styrtende Blokke brager, — 

da må det kendes, at Danmark har 

i Klinten et Skjold til Værge ! 

Den løfter sit funklende Fyr, 
det ses på de rygiske Bjærge. 

Det rækker til Rygen og Falslerbo, 

et stærkere når til Norge: 

Hanstholm hist og Høje-Møn 

vore bølgebrydende Borge! 

Når deres Nakker dukkede frem, 

det lader vi lærde granske: 

Til skyllende Sø har skjult dem, 

skal Danmark ejes af Danske! 



MINDER FRA THYLAND. 

Til Gudrun C. 

(Skrevet på Sygelejet.) 

Det skærer mig i mit Hjærte, det bider 
som et Sværd, 
jeg skal ikke tiere træde den Sti, der var 

mig kær. 
Gangne er nu de Dage, jeg skal dem al- 
drig skue, 
det brænder mig i mit Hjærte, det brænder 

som en Lue. 

I. 

Sort, sort er Heden, og Himlen høj og blå. 
Hvad gavner det dig med Himlen? ' På 

Heden skal du gå. 
Til Himmels flyver Tanken og kvidrer 

fuglefri; 
du lytter — og du elsker den lyngskjulte Sti. 

Der går en Bæk i Lyngen bag sandgule Brink, 
den risler og den blinker med bitte små Blink. 

Hvor Bækken går, er den strænge, tung- 
sindige Hede mild. 
Til Bækkene i dit Hjærte den synes en 

Søsterlil. 

De Qærne blånende Høje løfter sig lang- 
somt op. 
Der skinner en solhvid Kirke på Højåsens 

Top. 
Hvad gavner dig den Kirke? Du går dog 

ej derind. 
De hvide Kirkemure de lyser i dit Sind. 



n. 

På Forstranden søger du det klare lette Rav, 
så finder du det brede dybtbrusende Hav. 
Det knuger dig, det knuser med sin bund- 
løse Kraft, 
genføder dig med Styrke, større end du 

har haft. 

En enlig Skude drager ad Havets øde Rum 
Qærnt over sorte Vande og skinnende Striber 

Skum. 
Det dønner hult ved Revlen, og ind over 

Strandens Grus 
vælter de tunge Vover evindelig Brus i Brus. 

Dær sølvblå mellem Stenene Strandtidslen 

gror, 
dær ruger den vilde Måge ved Vragets 

knuste Ror, 
de vævre Rødben løber imellem Hav og 

Klit, 
men ude i Brændingen gynger en sorthvid 

Havlit. 



III. 

Så går du ind i Klittens forunderlige 

Land; 
din Fods Spor fyldes af sagte rindende 

Sand. 
Se, Marehalmen svinger med sine lange 

Strå 
og ridser i Sandet Runer, som Blæsten 

grunder på. 

Og Klitrosen dufter i sit mørkegrønne 

Skjul, 
spæd mellem hvasse Torne, fint lysende 

gul. 
Rigtblomstrende kryber den i Sandet kækt 

omkring ; 
du undrer dig og tænker på mange Slags 

Ting. 

I en Klitkedel lægger du drømmende dig ned, 
og ingenting om Verden derudenfor du ved. 
Selv Havets Orgeltoner lyder fra det Fjærne. 
Du ser kun Himlens Skyer. Med dem drog 

du gærne. 



IV. 

Den første Gang jeg gæstede Borgø Præste- 
gård : 
Solskin mellem Blomster paa Præstens 

hvide Hår — 
den krydrede Duft af Kaffen — og Billed- 
rammernes Glans, 
og Piberøgens blaalige luftlette Dans! 

Og den milde gamle Mormor! Og Husfruen 

dær! 

Man blev strax vel tilmode, når hun kom 

En nær. 

Der var saa rigt et Solskin i hendes brune 

Blik. 

Bedre Mod mit fattige forfrosne Hjærte fik. 

Og siden ude i Haven i Septemberdagens 

Sol! 

Den ene var en Rose, den anden var en 

Viol. 

Den røde og den ranke, den bløde og den 

blå, 
fra hver sin Side kom de under den gamle 

Elm at stå. 

Men på Hjemvejen lystig over Lyngene jeg 

sprang, 
mit Hjærte som en Drossel i Brystet sad 

og sang. 
Jeg vendte mig ved Vejlen: Dær stak Møl- 
len i Sky, 
og dær lå med Kirken Norderild By. 



V. 



Tit gik jeg siden over Heden ved Norder- 
ild. 
Hvert Gyvelris kendte jeg, ja, hver Poten- 

til! 
Og Ungerne i Grøften, dem kendte jeg 

hver een; 
og alle de små Hunde, som foer i mine 

Ben! 

Jeg gik de gule Stier og over den brune 

Høj! 
langsomt over Lyngen Musvågen fløj. 

Jeg sprang på Stargræstuer over den grønne 

Eng; 
da basked mig om Ørene det skrigende 

Vibeslæng. 

Fra Skolebakken så jeg så mangen god Dag, 
over Stakhaven Præstegårdens stråbruneTag. 
Så var der de brede Enge imellem Hav 

og Fjord, 
og rundtom nøgne Banker, hvor Vesten- 
vinden foer. 



VI. 

Men lyst og lunt var der i »den røde Stue«, 
og venligt Sind og muntert Sind, som vel 

måtte mig hue. 
Jeg spillede Skak med Præsten, holdt Hus- 
fruens Garn, — 
havde aldrig været saa lykkelig, siden jeg 

var et Barn. 

Og Tøflen var på Vandring med drilagtige 

Slag, 
og Munken gik i Enge den lange Sommerdag, 
og Ungersvenden førte sin Pige til sin 

Borg, 
saa herlig gik da Dansen med Glæde og 

ingen Sorg. 

V. Rørdam : Dansk Tunge. 5 

Men snart var alting stille. Der lød kun 

Stormens Sus, 
og nede bag Panelet kradsede der en Mus, 
imens de to Studenter under fortrolig Snak 
sad langt ud paa Natten og pulsede Tobak. 



VII. 

Så den sorte Mandagmorgen, man skulde 

jo, man skulde, 
og man vaskede sig gysende i Gæstekamrets 

Kulde, 
man rakte og man strakte sin gåsehudede 

Krop — 
og lukkede stille Døren til Spisestuen op. 

Der var gjort rent, der var lagt i; den 

hvide Dug var bredt; 
og Hængelampen lyste, og Kafifen stod 

beredt, 
og duftede og dampede og havde en Kulør, 
man måtte blive vågen og strax i godt 

Humør. 

I lyse Bomulds Kjoler med net og huslig 

Skik 
de morgenmilde Piger omkring i Stuen gik. 

den ranke og den røde, den bløde og den 

blå, 
sødest var mig altid just den, på hvem 

jeg så. 



VIII. 

Tung og grå var Vinterdagen alt ved al 

gry; 
etsteds i Mørket galte den første Hane 

kry; 
forfrosne røde Lyspletter sprang langs 

Vejen frem, 

årle børjer Dagen i Småfolks Hjem. 



De små Hunde sov endnu; endnu lå Tøs 

og Dreng 
lunt gemte bag Gardinet i Husets Fælles- 
seng. 
Gennem isblomstrede Ruder så jeg hist og 

her 
Skikkelser og Skygger i Lysets flakkende 

Skær. 

Så gik jeg over Heden, og den var mørk 

og øde, 
et Hjemsted for Ånder af usalige Døde; 

og truende grå Tåger over Højen imod 

mig kom, 
og det raslede i Gyvelen og skræmt så 

jeg mig om. 

Da løftede de Skyer, som lå så tungt i 

Øst; 
en smal gul Stribe lyste frem over Fjor- 
dens Kyst; 
der stod tre sorte Poppelris højt på det 

nøgne Næs; 
fra Vejlen skreg mod Lyset de vilde grå 

Gæs. 

De skreg mod den barske Morgen, de 

vilde grå Gæs, 
de vraltede på Engen i det rimhvide Græs. 
Saa klaprede deres Vinger, og i en mæg- 
tig Kile 
skar de ud over Fjorden — Gud véd hvor 

mange Mile. 



IX. 



Nu søger kun min Længsel det gæstfrie 

Tag, 

som gav mig mangen god både Aften og 

Dag. 

FIcn Dag var rosenrød, een julerosehvid. 
En hvid Aften mindes jeg; det var ved 

Juletid. 



Jeg stod i »Mormors Stue« ved Vinduets 

Karm, 
en lille Pige klyngede sig kærligt til min 

Arm, 
og jeg fortalte Æventyr, og bag den kolde 

Rude 
så vi det blive mørkt og stjærnelyst der- 
ude. 



De store funklende Stjerner gik deres stolte 

Gang. 
langt ud i Dybets Mørke Lystågerne sig 

svang. 
Men når jeg så på Jorden, da lyste Sneen 

dær, 
og tindred hvidt og gnistred hvidt i Ha- 
vens unge Trær. 



Jeg holdt en Barnehånd i min, så varm 

den var og blød, 
og dæmpet gennem Mørket de kære Stem- 
mer lød. 
5* 

Da sprang der i mit Hjærte et varmt og 

mægtigt Væld: 
Hvad et Hjem er, forstod jeg hin velsignede 

Kvæld. 



TIL EDITH. 

Min egen Søsterdatter, 
min glade Pus, min hvide Pige> 
jeg savner, mer end jeg kan sige, 
dit Smil, din spæde Latter. 
Hvor du iblandt os kom, 
dær blev der Liv, blev lyst: 
Ak, nu er Haven tyst, 
og Stuen ganske tom ! 

Dog nej! på Døren banker 
små Hænder tit. Ved Sengen finder 
jeg Pus igen, med Smil der skinner 
Solskin for mine Tanker. 

De bitte Fødders Trip, 

jeg hører det, — jeg ser, 

hvor skælmsk du står og ler, 

når du på Mor gir Slip. 

Og så, ja det er næsten 

det bedste Syn, når i din Balle 

(lu plasker om og ler ad alle 
Bekymringer for Resien. — 

Det lille Blomsterblod, 

hvor er hun sød og rund! 

Mor kysser hendes Mund 

og Morbror hendes Fod. 

Den Mand, hvis Hjærte skjuler 
et Fadersind, imens der ikke 
er født ham Børn, han må jo tigge 
og glæde sig ved Smuler. 
Men ser han en som dig, 
han ønsker: Favr- og -fin. 
Gud give du var min! — 
Ja, sådan går det mig. 

Dog under jeg dig gærne 
til for din Far og Mor at være 
et fælles Liv, en Fremtids kære 
forhåbningsfulde Stjærne. 

Thi de er begge to 

af dem, der elsker Ånd, 

og hader plumpe Bånd 

på Kærlighed og Tro. 

Se, Morgendagens Vinger 
kan vifte Død til Barnets Leje. 
Hvad kender vi lil Vredens Veje, 
hvor hastig den sig svinger? 

Men Gammel tit blev kold, 
hvor Ung var ædelt varm, 
og holdt jeg Nornens Arm, 
jeg voved ikke Vold. 

Ifald jeg skulde fæste 
mit Ønske dog for dig, du lille, 
som er mig kær, og hvem jeg vilde, 
at Livet gav sit Bedste: 

Fribåren er du. Mø, 

gid du må leve fri, 

for Snavs, for Hykleri, 

og gid du fri må dø! 

Frygt ingen ærlig Smerte ! 
Foragt hver Løgn imod dit Rygte ! 
Der er eet Sted, du Løgn skal frygte, 
men det er i dit Hjærte ! 

Bliv smidig i din Krop, 

bliv modig i dit Sind, 

slip Luft og Lys derind, 

smæk alle Vindver op! 

Men gem for Hj ærtesukket, 
lad ingen ind fra Gaden træde 
og se din Sorg, din unge Glæde: 
Vogt Døren, hold den lukket! 

Der løber alslags Pak 

i pæne Kiær omkring. 

fingrer ved andres Ting 
og sviner til med Snak. — 

Og aller inderst inde 
bevar dig dær en Stilheds-Stue, 
et Kirkerum, en hellig Lue, 
som kun du selv kan finde, — 

hvor du kan søge hen 

fra Døgnets Sol og Slud 

og hvile Sjælen ud 

og samle Kraft igen. 

Kun da den Kunst du nemmer, 
at være stærk, om end du lider, 
og frisk, trods alt hvad Vanen slider, 
lydhør for Åndens Stemmer, 

og gennem Kamp og Fald 

dog enig med dig selv, 

med Evighedens Hvælv 
til dine Længslers Hal. — 

Lev sådan. Søsterdatter! — 
da vil det ske, at Folk belér dig 
og spotter dig og ugleser dig, 
den Vej de aldrig fatter. 

Den søges kun af få, 

som elsker fri Mands Færd : 

Gid du må få den kær, 

for den er god at gål 



SANGEREN SYNGER FOR VOILIN 

Brudstykke. 



S 



trængene klang, 
Sangeren sang: 



»Se, Lysets Strømme glider fra Solens 

Kildelue 
ned ad Himlens Bue til alle Verdens Sider. 
De risler ned i Havet fra de Qærne Rande : 

Hvem der stod 

og så den Flod 

flammehed 

styrte ned 
med gyldent Sus af Gnister i de kolde Vande, 
som løfter sig skumvæltende og skiller sig 

og viger 
sydende til Siden fra Dybets dunkle Riger!« 

Hun løftede sit Hoved og så på sin Ven: 
»Nu drømte jeg så dejligt. Syng mig en 

Sang igen!« 



10^ 

Strængene klang, 
Sangeren sang : 

»Det himmeldybe Hav er en Seng for de 

stærke Vinde. 
Dær slænger de sig og gynger i nøgne 

Kæmpeklynger 
og smiler og lader det smyge Vand mellem 

Lemmerne køligt rinde, 
ligger og lytter Dagen lang 
dovent til Vandets Vuggesang 
og glipper med Øjnene op imod Solen, hvor 
længe vel den gider skinne. 
Men når Solen red 
på sin røde Hest 
ud imod Vest 
og bort og ned, 
da letter Flokken en for en og fylder 

Himmelrummet 
med uværs vrede Fugleskrig og Brus af væl- 
dige Vinger, 
styrter sig ned som Måger, hvor bratvakt 

Brænding koger, 
og bort igennem Skummet skrigende de 

sig svinger. 
Vandene driver tungt fra deres våde Fjer 
salte Dråber stænker på Stjærnernes klare 

Flammer, 
og hvergang en de rammer, * 

slukkes knitrende den ud og lyser ikke 

mer!« — 



Da så hun atter på ham : »Du synger altfor 

kort. 
Nu faldt jeg ned fra Stormen, som bru- 
sende bar mig bort.« — 



Let over Luthens Strænge løb Knøsens brune 

Fingre, 
lod dem klage, lod dem skingre, og legede 

på dem længe. 
De grønblanke Dønninger løftede deres Jolle 
og sænkede den atter 
og klukkede derunder med sagte spottende 

Latter, 
skønt ingen Havfru skinnede i de gennem- 
sigtige Volde. 
Han lænede sig over Rælingen og stirrede 

dybt derned, 
hvor den purpurblomstrende 

brune Tang 
favnelang 
bøjede sig og bugtede sig, som usynlige 

Strømme gled. 
Da så han op med sorgfuldt Blik, han så 

på sin Veninde, 

men hun så bort mod Skyerne, der drev 

med Qærne Vinde. 



Strængene klang, 
Sangeren sang: 

»Havørnen sejler frem 
»over Dybet imod sit Hjem. 
Med Næbbet gennem Luften sin lige Vej 

den skærer, 
slår den med hvalte Vinger, og den bruser 

og den bærer. 
De sortoghvide Slagfjer løftes og sammen- 
føjes, 
de sænkes og de skilles, i spændig Kraft 

de bøjes. 
Havørnen sejler i Luften, den krummer sin 

gule Klo, 
mæt af de mange Mile længes den efter at 

hvile, 
men ser kun Bølge følge på Bølge i døsig Ro. 
Da lysner der ved Kimmingen en lang og 

mægtig Vove: 
Blæste Dommedagens Lur 
Havet op i Stormflodsmur? 
Nej, en Klint af Flint og Kridt 
løfter sig og lyser hvidt, 

og dær vil Ørnen sove!« — 



111 



Da så hun op og lo, som et Barn fornøjet ler : 
»Jeg kender det, du synger om. Bliv ved, 

syng mig mer!« — 



»De friske Vande stiger og falder rundt om 

Kysten, 
som Stormen vil, og Månen, og så den 

stærke Sol. 
I Våren er der mørkeblåt af duftende Viol, 
om Somren rødt af Kløver og gult af Korn 

om Høsten. 
Slet intet andet Land har så grønne Sletter, 
saa skinnende hvid en Strand langs med 

strømstride Sunde. 
Det klinger sødt med Fuglefløjt fra skygge- 
kølige Lunde, 
og tier alle Triller, da risler klare Kilder 
og spejler hvide Stjærnelys i sommerlige 

Nætter, 
indtil Dagen gryr 

ildrød i de røde Skyer, 

hilst af alle Jordens Dyr med tusendtunget 

Støj: 

Da funkler over Skoven Borgens guldfor- 

gyldte Fløj! 

»Hvem suser igennem Salene med Sang 

og syngende Latter, 

hvad blæser der for en Forårsvind, 

hvad flyver der for en Æbleblomst for 

Fyrstens Åsyn ind? 
Voilin ! 

Sang og syngende Latter. 

Voilin ! 

Voilin er Fyrstens Datter. 

Jeg véd en ædel Vin. 



»Så rider hun ved Stranden, hun råber 

til sin Hest, 
kækt sprænger hun frem gennem Bygesol 

og Blæst. 
Bølgen krummer Halsen og ryster sin hvide 

Man, 
tungt drøner Havets Hovslag, det springer 

højt på Land, 
pn Stenene, på Tangen og på den sølvblå 

Tidsel 
stænker der Skum fra Havets Gab og den 

fnysende Gangers Bidsel. 
Og Himmelmarkcns Heste, Stormskyernes 

vilde Stod 
sænker sig ned og følger den dristige Piges 

Ridt; 
Ilendes Hår spiller i Luften som Lynets 

bugtede Brod, 

lystig ler hun ad Havet og knejser i Stormen 

frit. — 
Det blæste ned fra Himlen, en Blæst med 

Jubel i, 
åbent blæste mit Hjærte, åbent blæste mit 

Øre, 
Havet var i mit Hjærte, min Vilje vilde det 

føre. 
Det blæste ned fra Himlen, men nu er det 

blæst forbi. 

»Nu må den hvide Hingst i Stalden urørt sta, 
nu vælger hun at vandre ved den skov- 
skjulte Å, 
hvor grønne Grene gynger i sommersagte 

Vinde, 
gynger højt i Luften og under de glatte 

Strømme. 
Der hvisker Længselsdrømme løndomsfuldt 

derinde, 
og langt, langt borte, i duftende Skyggers 

Skjul 
fløjter usynlig Æventyrets Fugl. 

»Voilin! Viol! Hvor mon Fuglen bygger? 
I Skovens grønne Skygger der blomstrer 

gylden Sol. 
VoUin! Viol! 

»Sa går hun over Engen i den solklare 

Sommer, 
Hjærtegræsset skjuler den smalle Pigefod, 
og Engens høje guldgyldne rosenrunde 

Blommer 
kysser hendes Knæ og stryger Kinden der- 
imod. 
Nej se, de har jo Vinger! Så skinnende 

som Silke 
op fra deres Stilke Blomsterne sig svinger, 
lyserøde, himmelblå, Guld og Skarlagen, 
flagrer de og flakker de frit om i Sommer- 
dagen ! 
Broget er den Blomsterflok, det Sommer- 
fuglefølge, 
der luftigt fylder Luften med sin lunefulde 

Bølge. 
Det Jomfrublomster lokker dem, søgende 

Pigens Spor 
sænker de sig fra Luft og løfter sig fra Jord. 



»Voilin! Der står en Lind. 
Min Længsels røde Sommerfugl fløj skæl- 
vende derind. 
Voilin! Der står en Lind.« 



Hun løftede sit Hoved, som om hun vilde tale, 
men tav og blev rød og så ned i sit Skød, 

mens Strængelegen lød som Sang af Natter- 
gale. 

Han sang, den unge Sanger: »Husker du, 

Fyrstinde, 

hvordan som Barn du legede med Skov- 
baronens Dreng? 

Nu er det kun et Minde. 

Husker du, jeg redte på Engen dig en Seng 

af det nyslagne Hø, de til Soltørring bredte ? 

Er nu alting forbi, er nu alt kun et Minde, 

der snart vil forsvinde som en flygtig Melodi? 

Voilin, min Veninde, vor Barndom er forbi, 

dens blomstrende Sti kan vi aldrig mer finde. 
Aldrig mer den samme — 
men bag Havets Bølgekamme 
løfter sig en Rosenflamme, 

Genskin imod Skyen af Solens Rosenø! 

Ifald du vil, Voilin, 

så bryder vi to den barske Sø, 

vi to alene sammen — ifald du vil, Voilin?« 

Han tav. De tonende Strænge dirrede sig 

tilro. 
Atter hørtes Bølgerne, som løb derunder 

og lo. 
Stigende bar de Båden, vigende drog de 

den ned; 
for hver en langsom Bølgelakt lidt ind imod 

Land de gled. 

Med Tiisendårenes Tegnskrift i sort og grå- 
lig Flint 
stod højt over deres Hoveder den hvide 

skinnende Klint. 
Vildt var Linjerne vredne, lig Malm, der 

strømmende gløder, 
de bar det vældige Vidnesbyrd om slukte 

Morgenrøder, 
om længst forledne Tider, om Stridens 

stærke Dag, 
da Højene tørnede sammen som Bølger 

med Tordenbrag. 
Nu skyllede Havet Tang over Klintens 

hvide Fod, 
det grønne Krat krøb ned gennem Kløfter 

og dybe Furer, 
fast og roligt løftede sig de blændende 

brede Mure, 
spidst op ind i Himlen de svimle Takker 

stod. 



Hen så den unge Sanger langs Klintens 

bratte Side, 
nær anede han Sorgen, men frygtede for 

at vide, 
han sa, og så dog ikke, det jærnrøde Væld, 
der sprang ud midt af Brystet på det svul- 
mende Fjæld, 

han så, og så dog ikke, den lette Rå, der 

sprang 
ad usynlige Stier over de stejleste Lier, 
hvor Kridtkulien truende langt ud over 

hang. 
Hun tav, og hendes Tavshed tog ham om 

Hjærtet hårdt. 
Hvorhen skulde han se, se langt nok bort! 



SKØJTELØB. 

Skøjterne paa Foden! Hej, med et Spring 
ud igennem Sivene, ud på det blanke ! 
Langsomt, i nydende, dvælende Sving 
fletter jeg mit Spor til en yndefuld Ranke. 
Vinden har lagt sig. De ensomme Vejler 
milevidt ud uberørte blinker. 
Klart under Dæmningen Kysterne sig spejler, 
Piletrær og kratsorte Brinker. 

Å, hvor den er ren, en Luft som idag! 
Styrkende den svaler de svulmende Lunger, 
Isdækket brister med syngende Brag, 
under mig og fjærnt over Fjorden det 

runger. 
Svingende let pa de klingende Skøjter, 
glad som en Gud glider jeg derude. 
Oppe mod Nord på de rimbelagte Højder 
glimter der en solglødet Rude. 

Østen over Næsset stiger der en Sky, 
l)lændende med Purpur mod blånende 

Kamme. 

Solen går ned over Norderild By, 
Vesterhavet slukker dens blodrøde Flamme. 
Luften er skarpere. Borte fra Byen 
hører jeg alt, Aftenklokken ringer. 
Ud over Isen, der rødmer under Skyen, 
flyver jeg som båret af Vinger. ^ 

Segnet er det vilde glødende Savn, 
Hadet sovet ind som en Høg i sin Rede, 
næppelig mindes jeg Lidelsens Navn, 
bredfuld er min Sjæl af den mørknende 

Hede. 
Rolig og kraftig jeg svæver i Rummet, 
ved ikke Vej, tæller ikke Timer. 
Højt over Jorden, hvor alting er forstummet, 
kobberrøde Stormskyer stimer. 

Mørket falder på, forunderlig brat. 
Skyerne deroppe sig sortnende fjærner; 
funklende stærkt i den frostklare Nat 
stiller sig i Flokke de hellige Stjærner. 
Over mig vandrer de vældige Skarer, 
under min Fod funkler de forneden: 
Midt mellem strålende Verdener jeg farer 
ud imod Uendeligheden. 



SKIFART. 



Nyfalden Sne 
over Fjæld, over Li! 
Spændt under Foden 

de smidige Ski! 
Faklerne tændte, 

Skistaven fat: 
Ud i den stjærne- 

gnivStrende Nat! 



Nymånens Krumklinge 

glimter deroppe, 
viser mig Stupet — 

javel tør jeg hoppe! 
Den får at falde, 

som kan ikke stå: 
Hejsa, det gik — 

så videre på! 



Jag over Vejenes 

natstille Baner, 
smyg under Hejenes 

snetunge Graner! 
Kvistene stryger mig 

koldt om Kinden, 
nedover fyger jeg 

snelt som Vinden. 



Borte bag Bakkerne 

Fjældræ ven glammer. 
Luftningen buldrer 

i Faklens Flammer. 
Skrigende Sne 

under farende Fod, 
lysvågent Øje 

og syngende Blod ! 



Slængte de stridige 

Tanker, jeg bar: 
Véd kun det smidige 

Legem, jeg har. 
Blæse med Drømmene, 

Hjærtet har haft: 
Véd kun min strømmende 

fossende Kraft! 

V. Rørdam: Dansk runf,'e. (J 

Jeg er den brusende 

SneQælds-Elv, 

jeg er den susende 

Stormvind selv. 
Hvirvlende Sølvskyer 

følger og kranser mig; 

først ved Alverdens 

Grænserand stanser jeg. 



FORMIDDAG I SCHWARZWALD. 

ranskoven bag mig, 
sagte susende, 
fylder mine Lunger med sin kølige Luft. 

Over Badenweiler, 
bort ud over Dalen med Haverne og Husene, 
ud imod Vogesernes blålige Duft, 
snehvide Sommerskyer sejler. 

Dagvinden vifter, 

Brombærrankerne 
vugger sig en Smule med den vægtige Frugt. 

Folk er ved at meje, 
henter deres Havre med Trillebør på Ban- 
kerne, 
hvæsser deres Leer. Hvor klinger (iet smukt 

op til mit fredelige Leje! 

Stilheden stiger. 
Dybt i Dalene 
stiger den og svulmer over Højenes Fod 

strømmer gennem Skoven, 
løfter mig og bærer mig, styrkende og 

svalende : 
Glider gennem Stilhed, som gled jeg med 

en Flod, 
stirrende mod Skyerne foroven 



I DOMKIRKEN. 

Højt, højt, Guds viede Hus 
i dunkle Buer sig vældigt hvælver; 
Luften skælver 
af Orgelbrus. 

Duftende Skyer i Rummet driver; 
igennem de brogede Vinduesskivcr 
stråler Dagens dæmpede Glans 
i Purpurstrimer, 

og Præsten hæver den gyldne Monstrans 
ved Alterets Fod 
med Kristi Legem og Blod: 
Dens Klokker af Guld, de kimer. 



6* 



HR. SIGFRID OG JOMFRU GRY. 



H 



istoppe hvor Ørnen drager 
om Bjærgskovens Tind sin ro- 
lige Kres, 
halv skjult af sortblå Graner 
en grånende Borgmur ses. 
Dens Brystværn er sprængt af Brombær 

og Tjørn, 
dens Grundvold smuldres af Frost og Hede. 
Øde ligger på Klippen 
Rovriddernes Ørnerede. 



Hr. Sigfrid sad ved Skiven 
og så gennem Gluggen ud over sit Krus: 

Langsomt op fra Dalen 

drog Gæster til hans Hus. 
De bragte Bud fra hans Broders Borg; 
Borgen var brændt, og hans Broder var 

falden. 

En bleg lille spinkel Pige 

stod sortklædt for ham i Hallen. 

Hr. Sigfrid hilste venligt: 
»Vær velkommen hid! Hvad hedder duV« 

— »Gry«. 
»Her er dit Hjem. Du faar, hvad du for- 
drer. « — 

Tavs hun stod og bly. 

Men han lod Gangeren sadle; 
i Bjærg, i Dal og i susende Skove 
lød skingrende Latter og Hovslags Drøn: 

Hr. Sigfrid red til Hove. 

At le mod lynende Sværdstål, 
at stå på en Mark, der var slibrig af Blod, 

at tømme Kruset og segne, 

var Kunster han godt forstod. 
Kryste sin Tøs i en Landevejskro, 

træde Dansen i Kejserens Gårde — 
men hvad skal man sige et sorgfuldt Barn, 

hvis Blik er mørkt af Tårer? 



»Ro skal hun få til at græde 

og tømme sit Hjærtes Sorg, 
men mig bliver Luften for klosterlig her, 
og den ganske Jord er min fædrene Borg!« 

Han rejste sig rank i Sadlen, 
trak sig i Skægget, lod Gangeren springe. 
Af Vin og Kys blev hans Læber hede, 

af Blod blev hed hans Klinge. 

Og Regnen faldt, og Duggen drev, 
på Pigen tænkte han ikke stort. 

Så holdt han en Dag tilfældig 

foran sin egen Port: 
Lungerne fyldte, og Hornet løftet 
til gjaldende Hilsen — da sank det atter 

Ud under Linden lød der 

en sagte kvidrende Latter. 



Han kiggede varligt. Se, der lyste 
en gylden Blomst i den dunkle Lind. 

En Jomfru sad i en Gynge 
og gyngede let som Løv for Vind, 
Hun strammede Rebet og strakte sit Legem 
og stirrede op i de svajende Grene 
og bøjede Nakken tilbage og lo, 

endskønt hun var alene. 



Med klare smilende Øjne 

efter en Drøm hun så. 
Et Solglimt gled fra den slanke Hals 
over Bryst og Knæ til den vuggende Tå. 

Hvad Skyer af skinnende Drømme 

så hun i Luften drive? .... 
Hr. Sigfrid lod Gangeren lede til Stalden, 

og dær fik den Lov til at blive. 

Sommer var det, og svalt under Linden, 
under de gyngende Grene det lo. 
Fuglene sang i Urtegården, 

og tiest lyttede to. 
Når Gry skulde gå, så dansede hun, 
hun var bristende fuld af Latter og Sange, 
spændig og smal som en Kårdeklinge: 

»Kom! Så leger vi Fange.« 



De legede Fange, de brødes, 
de kastede Burrer i Skæg og Hår, 

hun drillede ham, han hende, 

og Gry var kun sexten Ar; 
hun græd undertiden, når hun blev drillet ; 
så skjulte hun sig; snart lo hun atter. 

Elskelig fandt han hendes Gråd 

og elskelig hendes Latter. 



Men da han troede at se, hvad længe 
med Længsel han ventede på: 

i Pigens Øjne det duggede Skær 
af den dæmrende Elskovstrå, 
da blev han sært tilmode, 
han bluedes ved at vinde 

så fromt et Barn, så hvid en Mø, 
så kærlig og frisk en Kvinde. 

Dog — i Lindens grønlige Skygge, 

hvor Lyset spillede ind, 
nævnte han Gry med Kærlighedsnavn, 

og hun rakte ham trygt sin Kind. 
Det var som at kysse en Våranemone 
men da med Elskerens varme Læber 
han søgte hendes, da så hun paa ham 

angst som en Fugl, man dræber. 



Angst som en skamskudt Solsort 
fra Græsset op imod Jægeren ser, 

men der lå i det sortnende Blik 

så uendelig meget mer. 
Vrede, Stolthed, kærlig Bedrøvelse 
vældede tyst som Væld i en Kilde 

frem i Jomfruens Øjne, 

og han forstod — for silde. 



Han følte sig som Røveren, 
der løfter Alterets hellige Kar 

og sætter dem fra sig og flygter, 
de er dog ej, hvad de var. 
Hulkende kastede han sig ned 
og greb og kyssede hendes Hænder 
og bad, som den kun beder, 
livem Hjærtet i Brystet brænder: 

»Å, tilgiv mig, Veninde! 
Selv tilgiver jeg mig ej, 
at jeg har fejlet og kastet 
en Skygge over din Vej. 
Ak, var ikke det dog Lykken 
alene dig at kende! 
Jeg kunde jo vidst, du havde mig kær 
kun som en Ven og Frænde. 



»Hvor skulde du kunne elske mig? 

Jeg er en uren Mand. 
Men jeg vil gå og rense mit Hjærte, 

måske da engang du kan.« — 

Så gik han ud i Bjærgene. 
Han åbnede Hjærtet. De farende Vinde 
bad han at blæse derind igennem 

og Floden igennem at rinde. 



Og Vindene blæste ham ind gennem 

Hjærtet, 
Strømmen gik strid deri — 
han fandt sig dog aldrig værdig 
at stige sin Længsels Sti. 
Hint Blik havde tryllebundet hans Sjæl, 
dets Dyb var over ham alle Tider, 
ligesom Himlen følger 
det Skib, der Qærnest glider. 

Og ligesom den, der stirrer 

i Himlens evige Hvælv, 
glemte han Tiden, og glemte han Rummet, 

og Jorden, og sig selv. 
Over Grubleren suste de sorte Graner, 
gråt blev hans Hår og hans Nakke bøjet : 

Her løser dog ingen Gåden, 

der lyser i Menneskeøjet. 

Ung Gry sad tavs ved Væven 

og tænkte på sin Ven 
og græd, og tørrede Tåren bort, 

og så var der en Tåre igen. 

Men den, som aldrig kommer, 
kan ingen altid begræde og savne. 
Våren kom, og Fuglene fløjtede: 

Husker du vore Navne! 

Og Sommeren kom, og så kom der en 

Ridder, 
han lærte Gry til at sige sit Navn, 
og ved det nye Løvfald 
var nyt og Jomfruens Savn. 
Men næste Vår stod i Blomst hendes 

Hjærte, 
var Dans hendes Gang, og var Sang hendes 

Tale. 
l)c red ad æbleblomstrende Stier 
ned i hans fædrene Dale. — 

Stille blev Stald og Stegers, 
vildt voxede Urtegårdens Hegn, 

på Salens Egeplanker 

stod Søer af Somrens Regn. 
Brystværnet sprængtes af Brombær og 

Tjørn, 
nu smuldrer Muren i Frost og Hede: 

Øde ligger på Klippen 

Rovriddernes Ørnerede. 



NAT OMKRING MIG — 

Nat omkring mig, og mit Kammer 
åbner sig med brede Vindver 
ud mod Natten udenfor: 
Mulm i Dalen, sorte Bjærge, 
Himlens blege stjærneløse Lysning. 

Vågen ligger jeg og lytter. 
Dybt fra Dalen fyldes Mørket 
mægtigt af et Vandfalds Brus. 
Lyden af de store Vande 
var dog ikke den, der holdt mig vågen. 

Vågen holder mig en dæmpet, 
aldrig overdøvet, taktfast 
Lyd som af en Tærskers Plejl. 
Sagtens bor der bagved Kløften 
nær heroppe Husmandsfolk i Skovskjul. 

Men jeg tænker på, hvorledes 

En — en ukendt, vældig Høstmand, 



135 



svinger Plejlen i sin Lo: 
Brudte bliver vi, og knuste, 
vi, der fordum stod så rankt på Marken. 

Tungt med Smertens Plejl han slår os, 
til vort Væsens modne Kærne 
springer af sit Hyster ud; 
hvirvlet højt af Kasteskovlen 
flyver Avnerne for alle Vinde. 

Men det gyldne Korn, der samles, 
næringskraftigt, spiredygtigt, 
tungt i Hobe for hans Fod: 
Tjener det ham selv til Næring? 
sanker han sig Sæd for andre Somre V 



MORGEN I SCHWARZWALD. 

Rekonvalesent-Stemning. 

Det gyldne Gry over Bjærgets Tind 
har løftet de hvide Tåger. 
Nu er det lyst og ganske tyst, 

kun Granerne står og koger. 
Luften er frisk og dugget sval, 
i Solskin svømmer den dybe Dal. 
Skrænten er skygget, og sort står Sko- 
ven, 
men Spir ved Spir 
knipler en glødende Kant foroven. 

I Morgensol gennem dugvådt Græs 
jeg går over grønne Høje. 

Skulde min Fryd få Luft og Lyd, 

da måtte vel Knæ jeg bøje — 

bede, skøndt ikke jeg ved, til hvem, 

sukke, juble, skrige det frem . . . 

O, var en Sjæl der i Bjærg og Dale, 

en Sjæl som min, 
ildtunget skulde jeg til den talel — 

Jeg ved en Sjæl, der har lyst i min, 
måske kunde den mig høre. 
Længselen kan trods Hav og Land 

nok hviske til Længsels Øre. 
Hør mig da du, du Morgengry, 
du, som har skabt min Sjæl pånj^: 
Forklar mig, hvorfor mit Hjærte brænder, 

forklar min Trang 
til i Bøn at folde de hårde Hænder. 

Er dog måske der en Guddom til, 

der fødte mit Væsens Flamme, 

en, som er Ild, varm, stærk og mild, 
i dig og i mig den samme? 

Kun et Måske. Jeg ved det ej. 

Lidet kender jeg selv min Vej. 

Hver Sjæl kun ejer en enkelt Vinge; 
dog, to og to 

de kække Fugle kan højt sig svinge. 

Du, stolte Fugl, med det stærke Blik, 
med dig har jeg Lyst at prøve 

Stigen og Fald, som Fugle skal, 
højtflyvende Dyst at øve. 

Sammen vi to tør prøve på 

det højeste, inderste Lys at nå, 

og flænger Stormen os Flyvehammen, 

slår den os ned, 
så tør vi to gå tilgrunde sammen. 



JUL. 

Det sneede lidt imorges, men siden blev 
det Regn; 
Marken er regnet sort, og grå de nøgne Hegn. 
Lavt over Jorden blusser blodrøde Himmel- 

strimer, 
på Banken over Byen står Møllen mørk og 

stor. 
Nu ringer det fra Kirken. Hør Klokkerne! 

de kimer. 
Juleaftens Klokker og Fred på Jord. 



Men Blæsten tager til, og Mørket falder på. 
Kun de nærmeste Huse kan Klokkeklangen 

nå. 
De stærke Vinde griber den og slynger den 

tilbage 
og knuser den mod Kirken og skoggerler 

dertil. 
Så jager de hinanden mellem Landsbyens 

Tage 
og løfter sig og tumler hvorhen de vil. 

De slår ned over Skoven og kæmper sam- 

men dær, 

vælter i våde Blade, rusker i rådne Trær 

(Hornuglen hyler af Angst, forfærdet Ræven 

glammer), 

så stikker de lukt i Luften og splitter en 

regntung Sky, 

tre-fire Stjærner glimter frem med rolige 

rene Flammer, 

og Skoven sukker sig langsomt til Ro påny. 

I grå og sorte Bølger tungt det kolde Vand 

plasker under Buskene ved Tørvegravens 

Rand. 

Hvad rører dær sig henne? En Krage skri- 
ger iværet 

og klaprer mod Grenene i Træet, hvor den 

sov. 

Der lyder Træsko-Trin. En Mand går bort 

fra Kæret 

og tramper ind i selve den sorte Skov. 

Han famler mellem Stammerne; han snub- 
ler, stanser tit: 

Nogen kommer efter ham, lumsk, med li- 
stende Skridt. 

Med et Spring sætter han ud fra Skov- 
brynets Tjørne 

og løber over Marken i Plovjord og Græs 
og ind bag om Byen, til mørkt et Lade- 
hjørne 
af Præstegården skimtes bag Hegn og 

Hæs. 



Han står ved Havelågen. Han letter Klin- 
ken op. 
Det drypper fra Træerne. Det hvisler i 

Poplens Top. 
Han træder ind, han sniger sig lydløst 

langs med Huset; 
det ligger hvidt og stille med roligt Lampe- 
skær 
i fire brede Striber ud på Græsset og på 

Gruset 
og ind i de mosbégroede Æbletrær. 



Han stanser. Han spejder. Der er ikke 

rullet ned. 
Så nærmer han sig Ruderne med ængstelig 

Varsomhed : 
Pelargonier og Primler i Vinduskarmen 

står, 
på Bordet to Kærter i Sølvstager brænder; 
i en sort lille Jærnscng på hvide Pudevår 
et Barn ligger Lig med foldede Hænder. 

En Pige med brune Lokker, stiv i sin hvide 

Dragt; 
ci Bundt Vintergækker på hendes Bryst er 

lagt. — 
Tyven bander i Skægget. Han lider ej det 

dær. 
Lig er et ondt VarseL Så vilde han næsten 

heller, 
at ikke de Stager var der, endskønt de er 

Penge værd. 
Men Fanden i alle Varsler, når først det 

gælder ! 



Og gælde gør det i aften. Sultet i fire Døgn. 
Jaget — ikke fanget; den Gang blev det 

Løgn! — 
men efterlyst og jaget, et Herred og et 

andet, 
har han puttet sig i Skov og dukket sig 

bag Hegn, 
har sovet i Plovjord og frosset rent forbandet 
og sultet som en Hund i Blæst og Regn. 



Han skutter sig. Med knyttet Hånd lister 

han sagte hen 
til et af de andre Vindver og kigger ind 

igen : 

Ved et strålende Juletræ to unge Folk han ser, 
med et Drengebarn ved Hånden til Træet 

hen de træder. 
Pluskævet puster Knægten til Lysene og ler ; 
hans Far ser alvorlig ud, hans Mor - - 

hun græder. 



Hun vender sig bort, hun hulker. Så gri- 
ber Far sin Dreng 
og sætter ham op på Skuldren : »Hans, du 

skal iseng! 
Nik nu Godnat til Lysene og hele Juletræet. 
Far skal klæ' dig af. Kys Mor på hen- 
des Mund!« 
Med Hånden over Øjnene og Albuen pa 

Knæet 
sidder den unge Frue ensom en Stund. 



Så kommer hendes Mand. Han får Hænge- 
lampen tændt 
og slukker alle Lysene. Først da det er endt, 
sætter han sig stille ved sin Hustrus Side 
og drager hende til sig og kysser hendes 

Kind. 
Træt lader hun sit Hoved til Mandens 

Skulder glide, 
og begge Hænder lister i hans hun ind. 

De sidder længe tavse. Bornholmeruret 

slår. 
Hun sukker. Han stryger hendes Kind og 

hendes Hår. 
Og ingen af dem aner et Ansigt mod 

en Rude, 
et tredje Hjærtes Banken ved det, det får 

at se, 
en Tyv, som misundelig bespejder dem 

derude. — 
Misundelig? Kan nogen vel attrå Ve! 



Ja, den , som aldrig kendte til ' Hjem og 

hjemlig Fryd, 
hvem Mors Navn var en Skændsel og F'ars 

en hæslig Lyd; 
som alt fra Dreng var vant til på Gaderne 

at søge 
forsulten efter Føde, pjaltet efter Rov, 
den, hvis Fred var en Rus, hvis Lyst var 

en Skøge, 
hvis Julebud var Fængsel og jærnhård Lov. 



Den, hvis Væsens Styrke var uslukkeligt Had 
mod enhver, der var mæt, og velklædt,ogglad. 
Xu føler han forfærdet, det er intet værd 

det hele. 

Seddelpenge, Sulemad, Selvejendommens 

Borg, 
mod det, at sidde sammen, være to om 

at dele 
ikke Lysten, men Savnet, den dybe Sorg. 



Kimkvalte Længsler, som længst gik i Glem, 
brast af hans Hjærtes Stengrund med Blod- 
blade frem, 
og Udskuddet, Tyven, den dømte Tugthus- 
fange 
stønner i Fortvivlelse. Så vender han sig om 
og styrter gennem Buske og springer over 

Gange 
ud af Haven, over Marken, den Vej han kom. 



Han har flænget sit Knæ på en sømslagen 

Fjæl, 
han mærker kun Smerten i sin sønder- 

flængte Sjæl; 
vidåben forbløder den , han kan den ikke 

tvinge, 
vaklende flygter han, et skamskudt Dyr, 
der slæber en Blodhund fastbidt ved sin 

Bringe. 
Ej længer han for Livets Skyld til Skov- 
skjul tyer. 

V. Rørdam : Dansk Tunge. 7 

I Skovens natlige Mørke der ligger et kul- 
sort Kær, 
lavt ned over det luder de susende Piletrær. 
Er der noget, som de véd, mon? Eller 

noget, som de frygter? 
De skælver. For en Levende? . . . Eller 

for et Lig? . . . 
Mod Himmelrandens kolde grå Morgen- 

strime flygter 
hastig en opskræmt Krage med høje Skrig. 



D 



TIL HOLGER DRACHMANN. 

(Efter Læsningen af »Den hellige Ild«.) 

u spørger efter de Unge — 



Jeg melder mig, går roligt frem 
og hilser: Danmark er mit Hjem, 
jeg taler den danske Tunge. 

Jeg er en af de Unge. 

Kun en, og ingen Høvidsmand, 
end ikke Led af nogen Hær, 
hvis Magt kan gi min Mening Værd, 
hvis Taktslag gør min Tale sand. 

Der følger ingen Fanfarer. 

Kun for mig selv jeg svarer. 

Du råber med din Kæmperøst, 
det runger fra dit brede Bryst — 
jeg tror, det kommer fra Hjærtet. 

Jeg svarer, som min Røst er til, 
du tror mig, hvis du kan og vil — 



yj. 

Den Angst for Danmarks Undergang, 
der skælver gennem al din Sang: 
Mig har den længe smertet. 

Ak, alt er det længe siden: 

Jeg trådte frem ved Saxos Hånd 
for Valdemar, for Absalon, 
hin mandigst fødte Mand i Nord. 
Jeg loved, når jeg selv blev stor, 

da vilde jeg med i Striden. 

Jeg sad i Faders Sofakrog 
med Saxo, med en Sagabog, 
på Nordens Kræfter blev jeg klog, 
og dybt ind i mit Barnesind 

sig Kæmpeviserne brændte. 

De hundrede Vers jeg kendte, 
kendte dem ud og ind. 

De brandt sig fast med Sommersol 

— Skoven stod grøn, og Gøgen gol — 
med Månenattens Elverild 

— Ridderen red sit Hjærte vild — 
og Dansen gik på Ribe Bro, 

stolte Møer og stærke Mænd: 
»Vi danser vel den Dans igen, 
»med skærpet Stål — og i Silkesko.!« 

De hundrede Vers jeg kendte, 

men ikke, hvor Visen endte. 

Indtil en anden Bog jeg fandt 
— ikke med Elverdanse — 

Men den om Danmarks Blod, der randt 
gavnløst ved Dybbøl Skanse — 

Op jeg så, og så mig om: 
Stænget fandt jeg vor Plet af Jord: 
I Øst og Vest, i Syd og Nord 
kun Fjender og lunkne Venner. 

Da var det Undergangsangsten kom : 
Nu ved jeg, hvor Visen ender. 

Det ved jeg nu, hvad den Gang kun 

jeg aned som en tiårs Knægt, 

at Ret får aldrig Verdensvægt 

foruden Magt i lige Mon. 

Og har vi virkelig engang 

— hvad næppe nogen Forsker ved — 

i egen uretfærdig Tvang 

haft Magttilvæxtens Mulighed: 

De Tider forlængst er omme. 

Atter kan de ej komme. 

En Dag — vi ser vel ej, det sker, 
vel heller ej vore Sønner — 

en Dag er Danmark ikke mer. 

En Dag skal Danmarks favre Navn 

forstås kun som en Stormagts Havn. 

Skønt Hjærtet ved Tanken stønner — 
der frelser os ingen Bønner. 

Ja, Hjærtet stønner i mit Bryst, 
det klager sig ondt herinde — 

men hører dog en dæmpet Røst 
som en Hvisken af høje Vinde: 

»Jægeren fandt, det ved du jo. 

Templer og Byer i Mexico, 
skjult under grønne Skove. 

Inden Aztekernes Rige faldt 

arildsgamle Ruiner alt, 
vskjult under grønne Skove. 

Ingen aner, hvad Mænds Bedrift 

Murene bær i ukendt Skrift, 
skjult i de grønne Skove.« 

Hvor sært et Hjærte tit sig ter. 

Om Undergang Røsten nynner, 

og pludselig, så begynder 

mit Hjærte — — ja, det ler! 
helt for sig selv og tyst, men frit, 
som Bølgerne de kan så tit, 

når Stormen er lagt til Leje: 

De gynger langsomt, uden Skum, 
og over dem står Himlen stum 
med Stjærncr i sit dybe Rum 

ad alle de vide Veje — : 

I Babylon, i Kongens Sal, 

er Ørkenvindene hjemme. 

Tilsandet er dens Pragtportal, 
på Taget sover en Sjakal: 

Hvad skulde vel dær den skræmme? 



Nilfloden svulmer År for År — 
Men kun som Dødningkuler står 

Pyramiderne i Ægypten. 

Selv Gud Farao måtte dø, 

og Dynasti på Dynasti 

er sunket i den mørke Sø 

— Visdom og Magt og Guld deri 

hvor ingen har pejlet Dybden. 



Se, Tyskland selv er Tidens Træl, 

skønt det Folkeslagene tøjler 

til prunkende Sejrssøjler : 

Det skal derned, alligevel, 

med Søjler og med Kanoner. 

Og Bjørnen Ruslands Pandeskal 
skal slå mod Jorden i sit Fald 

og tabe de gyldne Kroner. 

Og London — London synker med, 
ingen skal kende mer dets Sted, 

og kun de farende Vinde 

ved, hvor det var at finde. 

Er det en fattig Trøst for os? 
Mig fylder det med mægtig Fryd 
at høre Verdensstormens Lj'd, 
der knuser alle Kræfters Trods. 
Et hundred År, et tusend År, 
de stærkeste forgår, forgår! 
Selv den forgår, som nu er størst. 
Om vi, de små, forsvinder først - 

hvad hjælper det så, vi sørger: 

»Når kommer I?« vi spørger. 



Skal du og jeg mon ikke dø, 
nedmejes som det modne Hø — 

men strækker vi derfor Vaaben? 

Nej, slænge sløvt sig, med et Suk, 
og vente Leens visse Hug, 

gør Trællesjælen og Tåben. 

Den, som er ud af Ædles Æt, 
tilkæmpe sig den stolte Ret 

at kalde sit Liv sit eget — 

tilegner sig det Dag for Dag 
ved Arbejd i sit Ansigts Sved, 
ved Kamp, hvor Sjælens Kraft er svag 
— med Brystets dybe Åndedrag 
og med sit Hjærtes fulde Slag — 
så når engang han segner ned, 
i sin Samvittighed han ved: 

Selv har jeg aldrig sveget. 

Og blev han til en ensom Mand, 
og krogedes den ranke Ryg, 
ej sluktes dog hans Viljes Brand, 
i Øjet sidder Sjælen tryg: 

Han sænker ikke sin Pande, 

endog han staar med bleget Kind, 
hvor Blæsten iskold stryger ind 

fra den bundløse Dødssøs Vande. 

Vi selv må dø, vort Land forgår. 
Hvordan? — her er det, Striden 

står. 

Du tror, at som den ydre Kraft 
er noget, vi tilforn har haft 

og lod vore Hænder slippe, 

er og den indre vejret væk 
i tusend Småligheders Træk 

på det golde Mismods Klippe — 

hvad vi har haft af Kraft og Fynd 
alt klippet ned til Snusfornuft, 
kvalt ned i lummer Præsteluft, 
sunket i trælsk Forsagtheds Dynd: 

Når det med Danmark er ude, 

forgår kun — en rådden Skude. 

Jeg tror, at selv om fremmed Magt 
med Vold kan få sig underlagt 

vort tusendårige Rige: 

Folket vil ikke svige. 

Det vil, selv under Trældoms Åg, 
bevare sin Kultur, sit Sprog, 
og længe hævde, hvad det vandt, 
sin hæderfulde Plads iblandt 

de Stammer, hvor Ånd har hjemme 

og taler med egen Stemme. 

Den hvasse Træk, jeg kender den, 
jeg så den vejre Vårskud hen; 
ret harmfuldt har jeg fra mig fnyst 
Kræmmerfornuftens tørre Snus; 
hvor »hellige« Prækemænd holdt Hus, 
har jeg ved Luftens Kvalme gyst; 
jeg traf paa nok af Lakajer, 
betitlede, med Ordner på 
— ak, fuldt så mange jeg vel så, 
hvor »Frisindets« Folk slog Lejr — — : 
Men jeg tror ej paa deres Sejr. 

Du mener, vi slår i Stampe — 

at Folket står som Får i Sti, 
ved knap, det stængtes ind deri, 

sygner i giftige Dampe 

fra »Troens« osende Lampe. 

Men jeg ser mer, ser stolte Sind, 
der aldrig gik i Slien ind; 

ser mangt frimodigt Hjærtes Lur 
løftet til Fald for Fængslets Mur; 
ser rundt omkring, på hundred Led, 
en rolig Fremgang, Fjed for Fjed. 

Vort Land, dets Frihed står for Fald, 
vort Folk, dets Livskraft vil og skal 
bestå gennem Seklers Kampe. 

De Kampes Mænd, dem fandt du ej ; 
en Del af Skylden er vel din. 
Klang intet ærligt Ja og Nej 
på din, den store Sangers Vej — 
jeg hørte dem, de klang på min 

og lod sig af intet bøje. 

Traf du hos ingen Dansk et fast 
og uforfærdet Øjekast: 

du løfter måske dit Øje 

mod noget for fjærne Høje. 

Thi jeg, der ikke ser så vidt, 
har mødt — jeg siger ikke tit, 

men tiere dog end sjælden — 

hos danske Mænd hint Øjesyn 
med Glimt af Stål bag stærke Bryn, 
som stik igennem Døgnets Dis 
paa uforstyrret Sømandsvis 

ser Flodens Vigen og Vælden 
og falder af og luver til, 
men styrer bare did, det vil 

og når det lige på Stunden, 

om Kølen end skraber Bunden. 
Og tit i andre Blik jeg så 
den fuldt så gode Vilje stå, 

hvis Lys er en rolig Flamme, 

der lyser ned i Hjærtets Dyb 
og svider Hykleriets Kryb 
og tvinger den, der tror sig stor, 
til stum at slå sit Blik mod Jord 

og stå som en Dreng tilskamme. 

Se, nu da skræmt ved dine Råb 
jeg prøver Grunden for mit Håb, 

er disse de Mænd, jeg mindes. 

Kj få vil af dem der findes. 

Af dem, til hvem jeg sætter Lid, 
blev kun en enkelts Navn hejst op 
til Kendingsflag i Mastens Top; 
kun få blev Tegn, der vakte Splid. 

De Mænd med de stærke Tanker 
er ikke dem, der staar tilrors: 
Maskinen fodrer de, mellembords, 

slår Nagler om Kølens Planker 

og vogter på Skibets Anker. 

Hvem er, hvor er da de, som du, 
vor Trængsels og vor Længsels Tolk, 

i Hjærtesorgen for dit Folk 

har aldrig fundet indtil nu, 
men stadig kun søgt forgæves? 

Hvad Navn og Stand? hvad Stavn og By"/ 

at du kan søge dem påny 
og lære dem, hvad der kræves. 

Ja, tilgiv! De er tit lidt sky. 
Stundom er Tavshed nok den Jord, 
hvoraf den stærke Handling gror, 
og det er oftest uden Ord, 

at Højenes Guld skal hæves. 

Jeg ved, du regner ikke stort 
de Købmænd, der med Flid og Kløgt 
har Fjærnvej for vor Handel søgt — 
her var din Spot dog ilde gjort. 
Stod du ej selv ved Sundets Port 

og kendte i dine Lunger, 

at Pust af frigjort Lyst og Mod 
ind med de store Skibe stod, 
og deres vidtbefarne Flag 
tilviftede dit Åndedrag 
de brede Haves Bølgeslag, 

talte med frie Tunger 

om Dybet, hvor dybt det runger. 

De Skibes Mænd er med iblandt 
de gode danske Mænd, jeg fandt; 

jævn Bondemand er mer end én — 

én fælder Skov, én hugger Sten — 
en anden er Excellence — 

én præsteviet og præstelært; 

sandt er det, skøndt det lyder sært, 
selv det sætter ikke Grænse. 

Ser jeg en Mand i Kirkens Dragt 
ærligt for arvet Tro stå Vagt — 
om end jeg selv ej tror som han: 
Såfremt jeg ser, han er en Mand, 
hvi skal jeg da Dragten ænse? 

Ved Mast og Plov, ved Pult og Disk, 

i fattige Skolestuer, 

dær fandt jeg Folk med Sjælen frisk, 

fandt Mænd, hvis Vilje duer. 

De sidder stille rundt omkring 
og passer troligt hver sin Ting 
og vogter dog, i uset Ring, 

vor Livskrafts hellige Luer. 



Hvem er nu jeg, som selvvalgt har 
på dine Spørgsmål givet Svar, 

talt frit på den danske Tunge? — 

Ja, jeg er en af de Unge. — 

Hvad da min Ungdom duer tilV 
og hvad jeg kan? og hvad jeg vil? 

Af Sår min Ungdoms Kraft fik nok; 
den Kraft, som fås ved Gang i Flok, 

til den jeg trænger dog ikke. 

I Lyst og Nød ensom og fri 
går jeg min egen åbne Sti, 
Uven af ethvert Parti, 
Ven af hver Sjæl, der lyser i 

et vågent Menneskes Blikke. — 

De Ting, som gør mig Livet værd 
at leve med al sin Vånde? 

Først Sol og Måne og Stjærneskær, 
Skyer og Blæst og Jorden her 
og alleslags Blomsters Ånde — 

mest vel, at nogen er mig kær. 



Jeg, som du, er en Digter, 

foragter Grin og hader Kvalm, 

harmes, når selv jeg svigter. 

Udhamre Modersmålets Malm 
til Våben og til Tonespil 
er det, jeg kan, og det, jeg vil 
og da der dær skal Renhed til, 

for Slakkerne jeg det sigter. 



